hotchpotch/miracl-hf-unified huggingface dataset:
เหงียน มิญ เจิว
เหงียน มิญ เจิว () เป็นนักเขียนชาวเวียดนามที่มีชื่อเสียงในช่วงหลังสงครามเวียดนาม เกิดเมื่อ 20 ตุลาคม พ.ศ. 2473 ที่อำเภอกวิ่ญลืว () จังหวัดเหงะอาน เจิวสมัครเป็นทหารตั้งแต่ พ.ศ. 2495 และได้มาประจำการเป็นบรรณาธิการวารสารวันเหงะเกวินโด่ยตั้งแต่ พ.ศ. 2505 และทำงานที่วารสารนี้มาตลอดจนเสียชีวิตเมื่อ พ.ศ. 2532
งานเขียนช่วงแรกของเจิวเป็นเรื่องราวเกี่ยวกับสงครามตั้งแต่นวนิยายเรื่องแรกคือเรื่อง “"ประตูแม่น้ำ"” ตีพิมพ์เมื่อ พ.ศ. 2509 และเรื่อง “"รอยเท้าทหาร"” ตีพิมพ์เมื่อ พ.ศ. 2515 เรื่องนี้ได้ตีพิมพ์เป็นภาษารัสเซียด้วย ในยุคหลังสงคราม เจิวเป็นนักเขียนคนแรก ๆ ที่ออกมาเรียกร้องให้สะท้อนความจริงของสังคมมากกว่าการโฆษณาชวนเชื่อ งานเขียนของเขาเองก็หันมาให้ความสำคัญกับเรื่องราวของคนทั่วไปมากขึ้น เช่น ในรวมเรื่องสั้น “"ผู้หญิงบนรถด่วน"” และ “"ท่าน้ำ"” ผลงานชิ้นสุดท้ายของเขาคือรวมเรื่องสั้นเรื่อง “"หญ้าเลา"” ซึ่งเขาเขียนจบบนเตียงที่เขานอนป่วยอยู่จนเสียชีวิตเมื่อ 23 มกราคม พ.ศ. 2532
เหงียน ขาย
เหงียน ขาย () เป็นนามปากกาของ เหงียน หมั่ญ ขาย () นักเขียนชาวเวียดนาม เกิดเมื่อ พ.ศ. 2473 ที่กรุงฮานอย เขาสมัครเป็นทหารตั้งแต่ พ.ศ. 2489 ขณะอายุ 16 ปี และเริ่มเป็นนักเขียนเมื่ออายุ 25 ปี เขามีผลงานตีพิมพ์มากมายรวมทั้งยังได้รางวัลซีไรต์ใน พ.ศ. 2543
ผลงานการเขียนในช่วงสงครามเวียดนามเป็นงานเขียนที่สนับสนุนนโยบายของรัฐบาล แต่หลัง พ.ศ. 2520 เป็นต้นมา เขาได้ปรับมาเขียนเรื่องเพื่อสะท้อนสังคม ผลงานที่สำคัญ เช่น เรื่องสั้นเรื่อง “"วิสัยทัศน์ไกล"” (), “"ยุคโรแมนติก"” () และ “"วีรบุรุษอับโชค"”
มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2553.
รายชื่อสื่อโดราเอมอน
นี่เป็นรายชื่อสื่อโดราเอมอนทั้งหมด
โดราเอมอนฉบับภาพยนตร์มี 39 ตอน (ไม่รวมสแตนด์บายมี) ส่วนใหญ่จะสร้างจากหนังสือการ์ตูนโดราเอมอนชุดพิเศษ ซึ่งมี 6 ตอนที่นำไปสร้างฉายใหม่เป็นครั้งที่สอง และอีก 8 ตอนที่ไม่ได้มาจากหนังสือการ์ตูนโดราเอมอนชุดพิเศษ เรียงตามการออกฉายในโรงภาพยนตร์ที่ประเทศญี่ปุ่นนอกจากโดราเอมอนฉบับภาพยนตร์ที่มีการฉายทุกปีแล้ว ยังมีภาพยนตร์การ์ตูนตอนพิเศษดังนี้ รวมโดราเอมอน ตอนพิเศษ ของ บริษัท โรส มีเดีย แอนด์ เอ็นเตอร์เทนเม้นท์ จำกัด ทั้ง 8 ชุด
เอมเมลี เด ฟอเรสต์
เอมเมลี ชาร์ลอตต์-วิกตอเรีย เด ฟอเรสต์ (Emmelie Charlotte-Victoria de Forest) เกิดวันที่ 28 กุมภาพันธ์ ค.ศ. 1993 เป็นนักร้องชาวเดนมาร์ก เป็นตัวแทนของประเทศเดนมาร์กในการประกวดยูโรวิชัน 2013 ที่เมืองมัลเมอ ประเทศสวีเดน โดยเธอเป็นผู้ชนะการแข่งขันครั้งนี้กับเพลง "Only Teardrops"
เธอเซ็นสัญญากับค่ายยูนิเวอร์ซัลมิวสิคกรุ๊ป เมื่อวันที่ 25 มีนาคม ค.ศ. 2013 มีผลงานอัลบั้มแรกชื่อ "Only Teardrops" ออกวางขายเดือนพฤษภาคม ค.ศ. 2013
การระดมยิงคาโงชิมะ
การระดมยิงคาโงชิมะ หรือที่รู้จักกันในชื่อ สงครามอังกฤษ-ซัตสึมะ () เป็นการปะทะที่เกิดขึ้นในวันที่ 15 - 17 สิงหาคม พ.ศ. 2406 ในยุคเอโดะตอนปลาย
การปะทะเป็นผลสืบเนื่องมาจากกรณีนามามูงิ ในปี พ.ศ. 2405 ที่ "ชาลส์ เลนน็อกซ์ ริชาร์ดสัน" ถูกฆาตกรรม ทำให้อังกฤษเรียกร้องเงินสินไหมทดแทนจากไดเมียวแห่งซัตสึมะ
ภายหลังจากกรณีนามามูงิ "นาวาโท จอห์น นีล" อุปทูตอังกฤษ ได้เรียกร้องคำขอโทษและค่าสินไหมจากรัฐบาลเอโดะ เป็นจำนวนเงิน 100,000 ปอนด์ หรือประมาณ 1/3 ของรายได้ทั้งปีของรัฐบาลเอโดะ ซึ่งนีลได้ยื่นคำขู่ถึงรัฐบาลเอโดะว่าหากไม่ได้รับค่าสินไหม อาจจำเป็นที่จะต้องมีการจัดการด้วยกำลัง นอกจากนี้ อังกฤษยังเรียกร้องจากแคว้นซัตสึมะให้มีการจับกุมและดำเนินคดีแก่ผู้กระทำผิด และเงินอีก 25,000 ปอนด์สำหรับเหยื่อที่รอดชีวิตและครอบครัวของชาลส์ ซึ่งฝ่ายรัฐบาลเอโดะ โดย "โองาซาวาระ นางามิจิ" ผู้แทนโชกุน ได้พยายามหลีกเลี่ยงที่จะมีปัญหากับชาติยุโรป ซึ่งขณะนั้นต้องเผชิญกับภัยคุกคามทั้งฝรั่งเศสและอังกฤษ
รัฐบาลเอโดะได้ปฏิเสธที่จะขอโทษและการจ่ายค่าสินไหมแก่อังกฤษรวมไปถึงการลงโทษซามูไรสองคนที่ก่อเหตุ ซึ่งญี่ปุ่นได้อ้างถึงผลประโยชน์มากมายของชาวยุโรปในญี่ปุ่น รวมถึงสิทธิสภาพนอกอาณาเขตที่กฎหมายญี่ปุ่นไม่มีผลบังคับใช้กับชาวต่างชาติ ซึ่งบรรดาข้อตกลงที่ไม่มีความยุติธรรมเหล่านี้ล้วนเป็นสิ่งที่ญี่ปุ่นถูกบีบบังคับให้จำยอม
จากความอยุติธรรมของชาติมหาอำนาจยุโรป ทำให้เกิดกระแสต่อต้านชาวยุโรปขึ้นในญี่ปุ่น ซึ่งแผ่ขยายไปทั้งประเทศ ในห้วงเวลานั้น สมเด็จพระจักรพรรดิโอซาฮิโตะก็ทรงตรา "โองการขับไล่คนเถื่อน" ขึ้น เมื่อปี พ.ศ. 2406 ซึ่งชาติยุโรปเลือกที่จะโต้ตอบด้วยวิธีการทางทหาร เรือสินค้าของอเมริกา เนเธอร์แลนด์ และฝรั่งเศสที่ผ่านช่องแคบชิโมโนเซกิล้วนถูกโจมตี ซึ่งทำให้กองเรือผสมที่นำโดยราชนาวีอังกฤษต้องระดมยิงตอบโต้เพื่อป้องกันเรือสินค้า
สาธารณรัฐประชาชนบัลแกเรีย
สาธารณรัฐประชาชนบัลแกเรีย (PRB; "Narodna republika Balgariya (NRB)", ) เป็นอดีตรัฐคอมมิวนิสต์ ในทวีปบัลข่าน ปกครองโดยพรรคคอมมิวนิสต์บัลแกเรีย (อังกฤษ : Bulagarian communist party (BCP), บัลแกเรีย : Българска Комунистическа Партия (БКП)) ตั้งแต่ พ.ศ. 2489 ถึง พ.ศ. 2533 ก่อตั้งหลังเหตุการณ์รัฐประหาร เมื่อวันที่ 9 กันยายน ปี ค.ศ. 1944 ซึ่งส่งผลให้บัลแกเรียแปรพรรคจากฝ่ายอักษะมาอยู่ฝั่งสัมพันธมิตร และนำไปสู่การก่อตั้ง "สาธารณรัฐประชาชน" เมื่อปี 1946 ในที่สุด
ตลอดช่วงเวลาของการปกครองของคอมมิวนิสต์ บัลแกเรียได้มีความสัมพันธ์แบบบ้านพี่เมืองน้องกับสหภาพโซเวียตมาโดยเสมอ ในช่วงแรกรูปแบบทางเศรษฐกิจและการปกครองบัลแกเรียเลียนแบบมาจากนโยบายของโซเวียต รัฐบาลคอมมิวนิสต์ได้แปรสภาพประเทศบัลแกเรียจากสังคมการเกษตรมาเป็นประเทศพัฒนาอุตสาหกรรมได้สำเร็จ
นางงามจักรวาล 2003
นางงามจักรวาล 2003 () เป็นการจัดการประกวดนางงามจักรวาล ครั้งที่ 52 จัดขึ้นเมื่อวันที่ 4 มิถุนายน พ.ศ. 2546 (ตามเวลาในประเทศไทย) ณ. เมืองปานามาซิตี ประเทศปานามา โดยมี จัสติน ปาเสค นางงามจักรวาลปี 2002 ได้มอบมงกุฏให้กับ อาเมเลีย เวกา สาวงามจากประเทศสาธารณรัฐโดมินิกัน ครองตำแหน่งนางงามจักรวาลประจำปีนี้
ผู้เข้าประกวด 71 ประเทศ ดังต่อไปนี้
ริดดิค โบว์
ริดดิค ลามอนท์ โบว์ () เกิดวันที่ 10 สิงหาคม ค.ศ. 1967 ที่บรุกลิน นครนิวยอร์ก เป็นนักมวยสากลระดับอาชีพชาวอเมริกัน เขาเป็นอดีตแชมป์โลกรุ่นเฮฟวี่เวทสองสมัย โดยชนะรายการสมาคมมวยโลก, สภามวยโลก และสหพันธ์มวยนานาชาติเป็นครั้งแรกใน ค.ศ. 1992 ส่งผลให้เขากลายเป็นแชมป์รุ่นเฮฟวี่เวทอย่างไร้ข้อกังขา โบว์หวนกลับมาครองแชมป์รุ่นเฮฟวี่เวทอีกเป็นสมัยที่สองใน ค.ศ. 1995 โดยเขาเป็นผู้ชนะรายการขององค์กรมวยโลก และอำลาวงการใน ค.ศ. 1996 แต่เขาก็กลับคืนสู่สังเวียนอีกใน ค.ศ. 2004 ปัจจุบัน เขาไม่ได้สร้างผลงานมวยสากลอีกเลยนับจากปี ค.ศ. 2008
โบว์กลายเป็นนักมวยสากลคนแรกที่เป็นฝ่ายชนะอีแวนเดอร์ โฮลีฟิลด์ ในรายการชิงแชมป์โลกเมื่อ ค.ศ. 1992 หลังจากนั้น เขาได้กลายเป็นนักมวยคนแรกที่สามารถชนะน็อคโฮลีฟิลด์เมื่อเขาชนะในรับเบอร์แมตช์ใน ค.ศ. 1995 สถิติการแข่งขันมวยสากลของโบว์คือชนะ 43 ครั้ง แพ้ 1 ครั้ง ไม่เคยเสมอ และรับการยุติการแข่ง 1 ครั้ง โดยเป็นการชนะน็อคมาถึง 33 ครั้ง เขาเป็นฝ่ายชนะคู่ชกมาแล้วทุกรายยกเว้นบัสเตอร์ แมธิส จูเนียร์ (การแข่งขันคู่นี้ได้สิ้นสุดลงเนื่องด้วยให้ยุติการแข่งขัน) โบว์ได้รับการจัดอันดับให้เป็นนักมวยสากลรุ่นเฮฟวี่เวทที่ยิ่งใหญ่ที่สุดตลอดกาลอันดับที่ 21 โดยเว็บไซต์ "บ็อกซิ่งซีน"
ในฐานะมือสมัครเล่น โบว์ได้รับรางวัลอันทรงเกียรติแชมป์นิวยอร์กโกลเดนโกลฟ ในท่ามกลางหลายการแข่งขัน (ใน ค.ศ. 1984 ขณะที่เขามีอายุได้ 17 ปีก็สามารถชนะน็อคคู่ชกที่มีชื่อว่า เจมส์ สมิธ โดยใช้เวลาเพียง 4 วินาที) รวมถึงชนะรางวัลเหรียญเงินในการแข่งขันโอลิมปิกฤดูร้อน 1988 โดยเป็นฝ่ายแพ้ให้กับเลนน็อกซ์ ลูอิส
ในเดือนมีนาคม ค.ศ. 2013 โบว์ได้ประกาศว่าเขาจะเปิดตัวในศึกมวยไทย โดยเขาได้รับการฝึกสอนจากครูแอร์ พันทิป กับครูจันในลาสเวกัส ตลอดจนได้รับการฝึกสอนจากก้องนภา วัชรวิทย์ (ก้องนภา ลูกทัพฟ้า) มาเป็นระยะเวลากว่าหนึ่งเดือน รวมถึงครองศักดิ์ ศักดิ์เกษม ซึ่งเป็นนักมวยไทยรุ่นใหญ่ที่เดินทางมาจากกรุงปารีส ประเทศฝรั่งเศส มาร่วมฝึกสอน
ในเบื้องต้น โบว์ได้รับการกำหนดให้พบกับคู่ชกชื่อ เลฟเกน โกโลวิน ในศึกมวยไทยซุปเปอร์ไฟท์ ซึ่งเตรียมจัดขึ้น ณ วันที่ 13 พฤษภาคม ค.ศ. 2013 แต่แล้วก็เลื่อนออกไปเป็นวันที่ 14 มิถุนายน ค.ศ. 2013
จินดามณี
จินดามณี อาจหมายถึง
แก้วสารพัดนึก
แก้วสารพัดนึก หรือ จินดามณี () เป็นดวงแก้วซึ่งเชื่อกันว่า สามารถให้ผลแก่เจ้าของตามใจนึก หรือสามารถบอกเหตุการณ์ในอนาคต
Bruguiera
Bruguiera เป็นสกุลของพืชมีดอกใน วงศ์โกงกาง ประกอบด้วยไม้ป่าชายเลน 6 สปีชีส์ พบตามมหาสมุทรอินเดีย ตั้งแต่ตะวันออกเฉียงใต้ของแอฟริกาจนถึงทางเหนือของออสเตรเลีย ศรีลังกา และเอเชียตะวันออกเฉียงใต้ เมลานีเซียและโพลีเนเซีย ชื่อสกุลนี้ตั้งตามชื่อนักพฤกษศาสตร์ชาวฝรั่งเศส Jean Guillaume Bruguière ลูกผสมระหว่าง "B. gymnorrhiza" และ "B. sexangula" เรียกว่า "Bruguiera × rhynchopetala".
ราชอาณาจักรบัลแกเรีย
ราชอาณาจักรบัลแกเรีย หรืออาณาจักรซาร์บัลแกเรีย อาณาจักรซาร์บัลแกเรียที่ 3 และ จักรวรรดิบัลแกเรียที่ 3 ()
พังกาหัวสุมดอกแดง
พังกาหัวสุมดอกแดง หรือโกงกางหัวสุม (; , , , ) เป็นไม้ยืนต้นในวงศ์ Rhizophoraceae เปลือกต้นแตกเป็นแนวยาว สีน้ำตาลหรือสีดำ โคนต้นมีพูพอนสูง มีรากหายใจ ใบเดี่ยว สีเขียวเข้ม ท้องใบสีอ่อน ก้านใบสีเหลืองอมน้ำตาล ดอกเดี่ยว ออกตามซอกใบ กลีบเลี้ยงสีแดง ดอกตูมรูปร่างเป็นทรงกระสวย กลีบดอกสีขาวอมชมพู ผลคล้ายลูกข่าง งอกตั้งแต่อยู่บนต้น ฝักคล้ายกระสวย อ่อนเป็นสีเขียวเข้ม แก่แล้วเป็นสีม่วงออกดำ กระจายพันธุ์ในเขตร้อน 
เปลือกแห้งมีแทนนินถึง 35% ใช้ในการฟอกย้อมหนังและแหอวน สารโพลบาฟีนในเปลือกลำต้นให้สีดำหรือสีน้ำตาลเข้ม ใช้ทำเสาเพราะทนทานต่อการทำลายของปลวกและเพรียง เปลือกใช้ทำกาว มีฤทธิ์เป็นยาฝาดสมาน แก้ท้องเสีย ใช้กินกับหมาก ในมัลดีฟส์ นำฝักของพังกาหัวสุมดอกแดงไปต้มแล้วรับประทานเป็นผัก ซึ่งเป็นที่นิยมมากกว่าฝักถั่วขาว
นายกรัฐมนตรีอินเดีย
ตามรัฐธรรมนูญอินเดีย นายกรัฐมนตรีอินเดีย () คือหัวหน้ารัฐบาล ประธานที่ปรึกษาของประธานาธิบดีอินเดีย ประธานคณะรัฐมนตรี และผู้นำพรรคการเมืองเสียงข้างมากในรัฐสภา นายกรัฐมนตรีจึงเป็นผู้มีอำนาจบริหารรัฐบาลอินเดีย
นายกรัฐมนตรีอินเดียเป็นสมาชิกระดับอาวุโสของคณะรัฐมนตรี มีอำนาจบริหารรัฐบาลตามระบบรัฐสภา นายกรัฐมนตรีมีอำนาจแต่งตั้งหรือถอนถอนรัฐมนตรี จัดสรรตำแหน่งต่าง ๆ แก่ฝ่ายรัฐบาล เป็นสมาชิกและประธานของคณะรัฐมนตรี และรับผิดชอบการเสนอร่างกฎหมายต่าง ๆ เมื่อนายกรัฐมนตรีพ้นจากตำแหน่งไม่ว่าด้วยการถึงแก่อสัญกรรมหรือการลาออกจากตำแหน่ง คณะรัฐมนตรีทั้งคณะถือเป็นอันสิ้นสุดลง
สุณิสา เลิศภควัต
ร้อยโทหญิง สุณิสา เลิศภควัตหรือ สุณิสา ทิวากรดำรง (ชื่อเล่น เจิ๊ยบ) อดีตรองโฆษกประจำสำนักนายกรัฐมนตรี ในรัฐบาลของยิ่งลักษณ์ ชินวัตร เป็นอดีตทหารประจำศูนย์ปฏิบัติการกองทัพบก อดีตนักจัดรายการวิทยุและผู้สื่อข่าวสายทหาร
สุณิสา เกิดเมื่อวันที่ 7 มีนาคม พ.ศ. 2518 สำเร็จการศึกษาระดับปริญญาตรี จากคณะรัฐศาสตร์ (สังคมวิทยาและมานุษยวิทยา) จุฬาลงกรณ์มหาวิทยาลัย เมื่อปี พ.ศ. 2541 สำเร็จการศึกษาระดับปริญญาโท จากคณะสังคมสงเคราะห์ มหาวิทยาลัยธรรมศาสตร์ และผ่านการฝึกอบรมจากสำนักข่าวเอพีทีเอ็น (ประเทศไทย) ได้รับทุนจากรัฐบาลญี่ปุ่นฝึกงานกับสถานีโทรทัศน์เอ็นเอชเคของญี่ปุ่น 3 เดือน
สุณิสา เริ่มรับราชการเป็นนายทหารแปลข่าวต่างประเทศ ในปี พ.ศ. 2543 สังกัดกรมสรรพาวุธ ต่อมาปี พ.ศ. 2545 ย้ายมาสังกัดศูนย์วิทยุกองทัพบก จัดรายการวิทยุโดยใช้ชื่อว่า "หมวดเจี๊ยบ" กระทั่งย้ายมาเป็นผู้สื่อข่าวสายทหาร ททบ.5 และผู้ประกาศข่าวพยากรณ์อากาศ
สุณิสา เป็นที่รู้จักมากขึ้นจากการเขียนหนังสือ "ทักษิณ Where are you?" และ "ทักษิณ Are you OK?" กระทั่งในปี พ.ศ. 2550 เธอได้ลาออกจากราชการ และเข้าร่วมงานกับพรรคเพื่อไทย โดยการลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขต 30 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แต่ไม่ได้รับเลือกตั้ง โดยแพ้ให้กับอรอนงค์ คล้ายนก จากพรรคประชาธิปัตย์
สุณิสา เลิศภควัต ได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลนางสาวยิ่งลักษณ์ ชินวัตร แทนนายอนุสรณ์ เอี่ยมสะอาด เมื่อ วันที่ 12 มี.ค. ปี พ.ศ. 2556
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 113
ภายหลังการรัฐประหารในประเทศไทย พ.ศ. 2557 เขาถูกฟ้องร้องในวันที่ 8 ธันวาคม พ.ศ. 2560 ข้อหา ผิด พ.ร.บ.คอมพิวเตอร์ และ ป.อาญา ม.116 ข้อหา ยุยงปลุกปั่นฯ
คุณผีที่รัก
คุณผีที่รัก เป็นละครโทรทัศน์ไทย สร้างครั้งแรกปี พ.ศ. 2557 นำแสดงโดย ศรัณย์ ศิริลักษณ์, พิมพ์ชนก ลือวิเศษไพบูลย์ บทประพันธ์โดย ทองเอก บทโทรทัศน์โดย ศักดิ์ชาย เกียรติปัญญาโอภาส กำกับการแสดงโดย แดง บูรพา ผลิตโดย บริษัท ดาราวิดีโอ จำกัด ออกอากาศทางสถานีโทรทัศน์สีกองทัพบกช่อง 7
เรื่องราวของ"พีระ" วิญญาณหนุ่มความจำเสื่อม ที่จำเป็นต้องขอความช่วยเหลือจาก"น้ำมนต์" นักศึกษาสาวที่มองเห็นผี แต่ก็กลัวผีขึ้นสมอง น้ำมนต์ยอมช่วยพีระแบบจำใจ จนก่อเกิดเป็นความผูกพัน ระหว่างนั้น พีระต้องผจญกับ"คามิน" วิญญาณร้ายที่พยายามจะสูบวิญญาณของเขาเพื่อเพิ่มพลังให้แก่ตัวเอง โชคดีที่มี"แมนสรวง" ยมทูตมือใหม่มาคอยช่วยเหลือ น้ำมนต์ช่วยสืบหาความจริงจนพีระกลับสามารถกลับเข้าร่างได้ แต่กลับเป็นว่าเขาจำเธอไม่ได้ เดือดร้อนถึงคนรอบข้างที่ต้องช่วยกันรื้อฟื้นความทรงจำ จนทำให้ความรักของเขาและเธอสมหวังในที่สุด
การลอบสังหารโรเบิร์ต เอฟ. เคนเนดี
การลอบสังหารโรเบิร์ต ฟรานซิส "บ็อบบี้" เคนเนดี สมาชิกวุฒิสภาสหรัฐอเมริกา และเป็นน้องชายของจอห์น ฟิตซ์เจอรัลด์ "แจ็ก" เคนเนดี ประธานาธิบดีลำดับที่ 35 แห่งสหรัฐอเมริกาที่ถูกลอบสังหาร เกิดขึ้นหลังเที่ยงคืนในวันที่ 5 มิถุนายน ค.ศ. 1968 ในลอสแอนเจลิส รัฐแคลิฟอร์เนีย สหรัฐอเมริกา ระหว่างฤดูหาเสียงเลือกตั้งประธานาธิบดีสหรัฐอเมริกา ค.ศ. 1968 หลังจากที่ชนะการเลือกตั้งผู้สมัครรอบแรกในรัฐแคลิฟอร์เนียและเซาท์ดาโคตาเพื่อเป็นตัวแทนพรรคเดโมแครต เพื่อลงชิงตำแหน่งประธานาธิบดีสหรัฐอเมริกา โรเบิร์ต เอฟ. เคนเนดีถูกยิงขณะที่เดินผ่านห้องครัวของโรงแรมแอมแบสซะดอร์ และเสียชีวิตในโรงพยาบาลกูดแซมมาไรเตน อีก 26 ชั่วโมงให้หลัง เซอร์แฮน เซอร์แฮน ผู้อพยพชาวปาเลสไตน์/จอร์แดน วัย 24 ปี ถูกตัดสินลงโทษฐานฆ่าเคนเนดีและมีโทษจำคุกตลอดชีวิต ทนายความของเซอร์แฮน ได้เปิดแถลงการณ์หลักฐานอ้างว่าเขาถูกใส่ความ
อนุสัญญาเมตริก
อนุสัญญาเมตริก (, ) หรือสนธิสัญญาเมตริก เป็นสนธิสัญญาระหว่างประเทศ ลงนามในกรุงปารีส เมื่อวันที่ 20 พฤษภาคม 1875 โดยผู้แทนสิบเจ็ดชาติซึ่งจัดตั้งสถาบันโดยมีวัตถุประสงค์เพื่อร่วมมือด้านมาตรวิทยาระหว่างประเทศ และเพื่อร่วมือพัฒนาระบบเมตริก สนธิสัญญาดังกล่าวยังตั้งองค์การที่เกี่ยวข้องเพื่อกำกับดูแลการดำเนินการสถาบันดังกล่าว เดิม อนุสัญญาฯ สนใจเฉพาะหน่วยมวลและความยาว แต่ในปี 1921 ที่ประชุมใหญ่ว่าด้วยการชั่งตวงวัด ครั้งที่หก มีการทบทวนและขยายอาณัติไปครอบคลุมการวัดเชิงกายภาพทั้งหมด ในปี 1960 ที่ประชุมใหญ่ฯ ครั้งที่สิบเอ็ด มีการปรับปรุงระบบหน่วยวัดซึ่งที่ประชุมกำหนดขึ้นใหม่ และเริ่ม "ระบบหน่วยวัดระหว่างประเทศ" (SI)
ชาชาซิง
ชาชาซิง () เป็นซิงเกิลลำดับที่ 29 ของวงดนตรีป๊อปสัญชาติญี่ปุ่นเบร์รีซ์โคโบ วางจำหน่ายในวันที่ 25 กรกฎาคม ค.ศ. 2012 โดยคัฟเวอร์เวอร์ชันมาจากเพลงต้นฉบับของไทยเพลง "เรามา Sing" เพลงของธงไชย แมคอินไตย์ จากอัลบั้มอาสาสนุก
อัลบาโร เนเกรโด
อัลบาโร เนเกรโด ซันเชซ (; เกิดวันที่ 20 สิงหาคม ค.ศ. 1985) เป็นนักฟุตบอลชาวสเปน เล่นให้กับเซบิยาและฟุตบอลทีมชาติสเปนในตำแหน่งกองหน้า
เขาเริ่มเล่นฟุตบอลอาชีพกับราโยบาเยกาโน ก่อนที่จะมาร่วมทีมเรอัลมาดริดกัสติยา แต่เขาไม่สามารถขึ้นมาเล่นทีมชุดใหญ่ได้จึงย้ายไปร่วมทีมอูเด อัลเมริอา ก่อนที่จะมาอยู่กับทีมเซบิยาจนถึงปัจจุบัน
ด้านทีมชาติ เขาติดทีมสเปนตั้งแต่ ค.ศ. 2009 เนเกรโดได้ช่วยทีมชาติเป็นแชมป์ฟุตบอลชิงแชมป์แห่งชาติยุโรป 2012
กีฬาฟุตซอลในกีฬาแห่งชาติครั้งที่ 41
"ฟุตซอล"ในการแข่งขันกีฬาแห่งชาติ ครั้งที่ 41 เชียงใหม่เกมส์
บันสกาบิสตรีตซา
บันสกาบิสตรีตซา ( ; ; ) เป็นเมืองทางตอนกลางของประเทศสโลวาเกีย บนฝั่งแม่น้ำฮารอน เมืองมีประชากร 78,327 คน เป็นเทศบาลที่มีประชากรมากเป็นอันดับ 6 ของประเทศ เมืองในปัจจุบัน ก่อตั้งโดยผู้ตั้งรกรากชาวเยอรมัน แต่อย่างไรก็ตาม เมืองเคยเป็นที่ตั้งถิ่นฐานของชาวสลาฟ
ฌอง-คล็อด ลอเยอร์
ฌอง-คล็อด ลอเยอร์ (; 30 พฤศจิกายน ค.ศ. 1970 — ) หรือเรียกแบบง่าย ๆ ว่า ฌอง คล็อด เป็นทั้งอดีตคิกบ็อกเซอร์รุ่นซูเปอร์เฮฟวี่เวท และนักมวยไทยชาวอเมริกัน เขาเป็นแชมป์โลกมาแล้วถึงหกสมัย โดยเป็นผู้ครองแชมป์ในสี่องค์กรที่แตกต่างกัน และเข้าแข่งขันในการต่อสู้ระดับโลกสิบหกรายการ เขามีผลงานเด่นจากการมีชัยเหนือร็อบ กามัน และโทมัส คูฮาเชฟสกี ในเค-วัน
ทั้งนี้ เขาเป็นผู้เรียนวิชามวยไทยจากก้านยาว อรุณเหลือง (พิเชษฐ์ อรุณเหลือง) ซึ่งเป็นหัวหน้าผู้ฝึกสอนแห่งค่ายมวยแฟร์เท็กซ์
แม้ว่าจะใช้วิชามวยไทยเป็นวิชาชีพ แต่ลอเยอร์ก็ได้เริ่มต้นฝึกศิลปะการต่อสู้ครั้งแรกเมื่ออายุห้าขวบในศาสตร์แห่งคาราเต้สายโชโตกัน เขาได้มีชื่อเสียงใน ค.ศ. 1994 เมื่อครั้งที่เขาชนะรายการยูเอสเอ็มทีเอเฮฟวี่เวทแชมเปี้ยนชิพ หลังจากนั้น เขาก็ชนะรายการชิงแชมป์ฟรีสไตล์รุ่นซูเปอร์เฮฟวี่เวทระหว่างทวีปของไอเอสเคเอ โดยเป็นฝ่ายชนะ ฮิราวี ที แรนจี จากประเทศนิวซีแลนด์ ณ วันที่ 13 มีนาคม ค.ศ. 1994 ภายหลังในระดับอาชีพของเขา เขายังเป็นผู้ชนะรายการไอเอสเคเอเวิลด์ซูเปอร์เฮฟวี่เวทฟรีสไตล์แชมเปี้ยนชิพ กับรายการไอเอสเคเอเวิลด์ซูเปอร์เฮฟวี่เวทมวยไทยแชมเปี้ยนชิพ
ใน ค.ศ. 1996 ลอเยอร์ได้รับเชิญให้มีส่วนร่วมในเค-วัน เวิลด์กรังด์ปรีซ์ ซึ่งเป็นการรวมพลประจำปีของเหล่าคิกบ็อกเซอร์รุ่นเฮฟวี่เวทที่ดีที่สุดระดับโลกในประเทศญี่ปุ่น มีการเรียกชื่อเขาอย่างง่าย ๆ ว่า "ฌอง คล็อด" ในการประชาสัมพันธ์ เขาได้รับการเปิดตัวโดยได้พบกับคู่ชกที่มีชื่อว่าปีเตอร์ เอิร์ทส์ ในรายการ "เค-วัน กรังด์ปรีซ์ '96 โอเพนนิงแบทเทิล" ที่โยโกฮามา ณ วันที่ 10 มีนาคม ค.ศ. 1996 ในช่วงสุดท้ายของยกแรก เอิร์ทส์เป็นฝ่ายน็อคลอเยอร์อย่างจังด้วยท่าเตะสูงขวา
ภายหลังจากที่เขาอำลาวงการการต่อสู้ ลอเยอร์ได้ปรากฏตัวในภาพยนตร์เป็นจำนวนมากในฐานะนักแสดงและสตันท์แมน รวมถึงภาพยนตร์ "จอมคนผงาดโลก" ที่เจ็ท ลี นำแสดง และเขายังเป็นผู้ฝึกสอนที่โรงเรียนคิกบ็อกซิ่งอเมริกัน
วงศ์ผักชี
วงศ์ผักชี หรือ Apiaceae หรือ Umbelliferae เป็นวงศ์ของพืชมีดอกขนาดใหญ่วงศ์หนึ่ง มีสมาชิกมากกว่า 3,700 สปีชีส์ และ 434 สกุล จัดเป็นวงศ์ที่ใหญ่เป็นอันดับที่ 16 ของพืชมีดอก สมาชิกที่สำคัญ ได้แก่ แครอท, เซเลอรี บัวบก ผักชี ผักชีล้อม พาร์สลีย์ เชอร์วิล "Eryngium maritimum"
วงศ์ผักเบี้ย
วงศ์ผักเบี้ย หรือ Portulacaceae เป็นวงศ์ของพืชมีดอกประกอบด้วย 20 สกุล และประมาณ 500 สปีชีส์ มีทั้งไม้ล้มลุกและไม้พุ่ม มีความหลากหลายในซีกโลกใต้ ตั้งแต่แอฟริกา ออสเตรเลีย และอเมริกาใต้ มีลักษณะคล้ายกับวงศ์ Caryophyllaceae ต่างกันที่กลีบเลี้ยงเท่านั้น
ระบบ APG II system จัดให้อยู่ในอันดับCaryophyllales ในกลุ่มพืชใบเลี้ยงคู่แท้แกน และได้ย้ายหลายสกุลไปยังวงศ์ Montiaceae, Didiereaceae, Anacampserotaceae และ Talinaceae ทำให้ในปัจจุบันมีเพียงสกุลเดียวคือ "Portulaca"
กองทัพกานา
กองทัพกานา เป็นกองทัพของสาธาณรัฐกานา ก่อตั้งขึ้นในปี พ.ศ. 2500 นับแต่เริ่มมีผลบังคับ กองทัพในยุคแรกๆ เข้าไปมีส่วนเกี่ยวข้องทางการเมืองหลายๆเหตุการณ์ จนเกิดรัฐประหารหรือสงครามกลางเมือง จนถึง พ.ศ. 2522
แว่นไบโฟคอล
แว่นไบโฟคอลเป็นเลนส์แว่นตาที่มีเลนส์ที่มีการแยกระหว่างสองจุดแข็งที่แตกต่างกัน โดยปกติแล้วครึ่งล่างของเลนส์แต่ละคนจะทำเพื่อช่วยในการอ่านผู้สวมใส่ในขณะที่หนึ่งบนคือการช่วยให้ผู้สวมใส่ดูที่ระยะห่างไกลออกไป
วงศ์มะพลับ
วงศ์มะพลับ หรือ Ebenaceae เป็นวงศ์ของพืชมีดอกในอันดับ Ericales ซึ่งสมาชิกได้แก่ ตะโก มะพลับ มะเกลือ มีสมาชิกประมาณ 768 สปีชีส์ ทั้งไม้ยืนต้นและไม้พุ่ม
ส่วนใหญ่เป็นไม้ไม่ผลัดใบ กระจายพันธุ์ในเขตร้อนและกึ่งเขตร้อน พืชในวงศ์นี้ที่มีเนื้อไม้สามารถเจริญในบริเวณดินเสียหรือเป็นกรดโดยอยู่ร่วมกับไมคอไรซา หลายสปีชีส์ในสกุลมะพลับ ("Diospyros") เป็นที่มาของ ebony wood ไม่ได้เป็นพืชที่รับประทานผลได้ทุกสปีชีส์
สกุลในวงศ์มะพลับได้แก่:
อยู่คนเดียว (เพลงธงไชย แมคอินไตย์)
อยู่คนเดียว เป็นเพลงของ เบิร์ด ธงไชย แมคอินไตย์ และเป็นซิงเกิลแรกในปี พ.ศ. 2554 จากอัลบั้ม "อาสาสนุก" ประพันธ์คำร้องและทำนองโดย หมู Muzu และเรียบเรียงโดย หมู Muzu กับเรืองฤทธิ์ เอกะหิตานนท์ ผลิตออกจำหน่ายเมื่อปี พ.ศ. 2553
เนื้อหาของเพลง อยู่คนเดียว ต้องการสื่อถึงทุกคนที่กำลังอยู่คนเดียว ที่ต้องมีอาการเหงา เศร้า ซึม จะไม่มีอาการเหล่านี้อีกต่อไป เพราะพี่เบิร์ดจะมาชักชวนทุกคนที่กำลังอยู่คนเดียวให้มาอยู่ด้วยกัน จะได้ไม่ต้องทนเหงาอยู่คนเดียวอีกต่อไป
อยู่คนเดียวกับตอนเย็นเย็น และก็ไม่เห็นว่าจะต้องมีใครใครมาเคียงข้าง 
อยู่ลำพังกับความอ้างว้าง นั่งมองดูแสงรำไรของดวงตะวันจนลับไป 
เหม่อมองจันทร์ที่ลอยขึ้นมา ดึกดื่นอย่างนี้แล้วเพื่อนที่มีที่ดีที่สุดคือหมอนข้าง 
อยู่เหงาเหงาอย่างคนที่ปล่อยวาง ก็อยู่อย่างนี้จนชิน
• ไอ้คนไม่รู้ก็คอยจะถามทำไมไม่หาใคร สักคน เข้าใจ และรักจริง 
ก็ทุกคน ดูแสนดี ดูจริงใจ ก็ยินดีที่ได้เจอ แต่ no no no no no no wo wo
•• ก็เพราะเวลาฉันรักรักจริง มันมาไม่นิ่งเหมือนตอนเธอมาทิ้งไป 
คนมันรักมาก มันก็เลยเสียดาย มันปวดใจจะบอกใครก็ไม่ช่วย 
เพราะรักเองเจ็บเอง ก็อยู่อย่างคนไม่มีแฟน 
จะหาใครมาแทน ก็กลัวว่าเขาจะมาซ้ำ 
ก็เดี๋ยวนี้คนน่ะใจดำ เลยคบกันเที่ยวแบบขำขำ 
ก็เจ็บประจำ ก็เลยต้องอยู่คนเดียว
มิวสิกวิดีโอนี้ กำกับและดูแลการผลิตโดย ดล ผดุงวิเชียร โดยมีเนื้อหาเกี่ยวกับเรื่องราวที่เบิร์ดตื่นขึ้นมาแล้วทำโน่นทำนี่ตามประสาคนอยู่คนเดียว และสุดท้ายด้วยความเหงา จึงชักชวนคนที่อยู่คนเดียวมาอยู่ด้วยกัน มีปาร์ตี้ ร้องเพลง เล่นกีตาร์กัน
เพลง ได้อันดับ 1 ของ 20 อันดับเพลงที่ถูกโหลดมากที่สุดประจำสัปดาห์ จากการจัดอันดับของเว็บไซต์ gmember.com ของวันที่ 29 พฤศจิกายน ค.ศ. 2010
ทูมัชโซมัชเวรีมัช
"ทูมัชโซมัชเวรีมัช" เป็นเพลงของธงไชย แมคอินไตย์ และเป็นซิงเกิลที่ 3 ในปี พ.ศ. 2554 จากอัลบั้ม "อาสาสนุก" ประพันธ์คำร้องโดย โจอี้ บอย ทำนองและผู้เรียบเรียงโดย ธนา ลวสุต
ซึ่งต่อมาในปี พ.ศ. 2555 ได้มีการซื้อลิขสิทธิ์จากค่ายเพลงในประเทศญี่ปุ่น และแปลงเนื้อเพลงเป็นภาษาญี่ปุ่นขับร้องใหม่โดยวงเกิร์ลกรุ๊ปชื่อวง Berryz Koubou
เรามา Sing
เรามา Sing เป็นเพลงของ เบิร์ด ธงไชย แมคอินไตย์ และเป็นซิงเกิลที่ 2 ในปี พ.ศ. 2554 จากอัลบั้ม "อาสาสนุก" ประพันธ์เนื้อร้องโดย มุขเอก จงมั่นคง ทำนองโดย สุดสรร วงศ์สมุทร และเรียงเรียงโดย สุดสรร วงศ์สมุทร, ธนเดช ผาสุขธรรม
มิวสิกวิดีโอเพลงนี้ เผยแพร่ครั้งแรกในยูทูบวันที่ 20 มกราคม พ.ศ. 2554
ในปี พ.ศ. 2555 เพลงต้นฉบับของไทย เพลง "เรามา Sing" ได้มีการนำเพลงไปคัฟเวอร์เวอร์ชันญี่ปุ่นโดยศิลปินญี่ปุ่นวง Berryz Kobo
เพลง เรามา Sing ได้อันดับสูงสุดที่ 20 จากการจัดอันดับของเว็บไซต์ จีเอ็มเอ็ม แกรมมี่ ประจำวันที่ 7 กุมภาพันธ์ พ.ศ. 2554 ในชาร์ต จีเอ็มเอ็ม แกรมมี่ จีเมมเบอร์ ท็อป 20 ชาร์ต จากเว็บไซต์ Gmember
ในปี พ.ศ. 2555 เพลงต้นฉบับของไทย เพลง "เรามา Sing" จากอัลบั้ม "อาสาสนุก" สามารถขึ้นอันดับ 1 จากการดาวโหลดผ่านทาง iTunes Japan ภายหลังจากศิลปินญี่ปุ่นวง Berryz Kobo นำไปคัฟเวอร์เวอร์ชันญี่ปุ่น
เอบีบีกรุ๊ป
เอบีบี (ABB Limited) เป็นบริษัทข้ามชาติ มีสำนักงานใหญ่อยู่ที่เมืองซูริค ประเทศสวิตเซอร์แลนด์ มีการปฏิบัติการในส่วนของหุ่นยนต์ ระบบไฟฟ้าและเทคโนโลยีระบบอัตโนมัติ เอบีบี เป็นหนึ่งในบริษัทวิศวกรรมและบริษัทที่มีเครือข่ายใหญ่ที่สุดแห่งหนึ่งของโลก โดยมีสำนักงานในกว่า 100 ประเทศ ด้วยพนักงานประมาณ 150,000 คน
เอบีบี เกิดจากการรวมกิจการกันระหว่าง Allmänna Svenska Elektriska Aktiebolaget (ASEA) จากประเทศสวีเดน และ Brown, Boveri & Cie (BBC) จากประเทศสวิตเซอร์แลนด์ในปี ค.ศ.1988 ประวัติของเอบีบีนับย้อนหลังไปถึงศตวรรษที่ 19 เมื่อบริษัทไฟฟ้าแห่งสวีเดน (ASEA) ถูกก่อตั้งขึ้นโดย ลุดวิก เฟรดโฮล์ม ในปี ค.ศ.1833 และ บริษัท บราว โบเวอรี ถูกก่อตั้งขึ้นในสวิตเซอร์แลนด์ ซึ่งมีผลิตภัณฑ์เกี่ยวกับมอร์เตอร์ไฟฟ้าทั้งกระแสตรงและกระแสสลับ เครื่องกำเนิดไฟฟ้าและหม้อแปลงไฟฟ้า
เอบีบี เป็นผู้วางโครงข่ายไฟฟ้าที่ใหญ่ที่สุดของโลก แกนหลักของธุรกิจคือระบบไฟฟ้ากำลังและเทคโนโลยีระบบอัตโนมัติ บริษัทแบ่งโครงสร้างเป็น 1 แผนกบริหารงานกลาง และ 5 แผนกจำแนกตามผลิตภัณฑ์ โดยเอบีบีเป็นหนึ่งในบริษัทขนาดใหญ่จำนวนไม่มากนักที่ประสบความสำเร็จจากการจัดโครงสร้างองค์กรแบบแมทริกซ์
แผนกบริหารงานกลางมีหน้าที่จัดการและควบคุมการปฏิบัติงานโดยรวมของบริษัท รวมถึงการจัดการสินทรัพย์และการลงทุน
รับผิดชอบสินค้าและบริการสำหรับการผลิตในอุตสาหกรรม โดยมีผลิตภัณพ์ คือ มอเตอร์ไฟฟ้า, เครื่องกำเนิดไฟฟ้า, ตัวควบคุมมอเตอร์ไฟฟ้า, อิเล็กทรอนิกส์กำลัง, เครื่องกำเนิดไฟฟ้าจากพลังงานลม, ระบบผลิตไฟฟ้าจากพลังงานแสงอาทิตย์, เครื่องสำรองไฟฟ้าและหุ่นยนต์อุตสาหกรรม โดยในปี 2006 เอบีบี ได้ติดตั้งหุ่นยนต์ไปกว่า 200,000 ตัว
แผนกผลิตภัณฑ์แรงดันไฟฟ้าต่ำผลิตเซอร์กิตเบรกเกอร์สำหรับไฟฟ้าแรงดันต่ำ, สวิทช์, อุปกรณ์ควบคุม, ตู้ไฟฟ้าและระบบสายไฟฟ้า นอกจากนี้ยังรับผิดชอบการพัฒนา KNX systems ซึ่งเป็นระบบรวมการประสานงานและควบคุมภายในอาคาร โดยระบบนี้จะควบคุมระบบไฟฟ้า, ระบบการระบายอากาศ, ระบบความปลอดภัยและระบบการสื่อสาร
ผลิตภัณฑ์ไฟฟ้ากำลังเป็นส่วนประกอบสำคัญสำหรับระบบการส่งและจ่ายไฟฟ้า แผนกนี้ทำการผลิตหม้อแปลงไฟฟ้า, สวิทช์เกียร์, เซอร์กิตเบรกเกอร์, สายไฟฟ้า, อุปกรณ์แรงดันไฟฟ้าสูงและแรงดันไฟฟ้าปานกลาง แผนกผลิตภัณฑ์ไฟฟ้ากำลังยังแบ่งออกเป็น 3 หน่วยธุรกิจย่อย ได้แก่ ผลิตภัณฑ์แรงดันไฟฟ้าสูง, ผลิตภัณฑ์แรงดันไฟฟ้าต่ำ และหม้อแปลงไฟฟ้า
แผนกระบบไฟฟ้ากำลังรับผิดชอบการบริการระบบเทิร์นคีย์สำหรับการส่งและกระจายไฟฟ้าในโครงข่ายและในโรงไฟฟ้า โดยผลิตภัณฑ์ที่สำคัญคือสถานีไฟฟ้าย่อยและระบบอัตโนมัติสำหรับสถานี นอกจากนี้ยังมีผลิตภัณฑ์ที่เป็นจุดเด่นคือ ระบบส่งไฟฟ้ากระแสสลับแบบยืดหุ่นได้ (flexible AC transmission systems), ระบบสายส่งกระแสตรงแรงดันสูง (high-voltage direct current) และระบบจัดการโครงข่าย ในด้านการผลิตไฟฟ้า แผนกระบบไฟฟ้ากำลังมีผลิตภัณฑ์สำหรับการควบคุมและการจ่ายไฟฟ้าในโรงไฟฟ้า แผนกนี้แบ่งออกเป็น 4 หน่วยธุรกิจย่อย ได้แก่ ระบบโครงข่ายไฟฟ้า, สถานีไฟฟ้าย่อย, การจัดการโครงข่าย และการผลิตไฟฟ้า
จุดมุ่งหมายหลักของ เอบีบี คือนำเสนอผลิตภัณฑ์ระบบสำหรับควบคุม, การเพิ่มประสิทธิภาพโรงงาน และแอพพลิเคชันอัตโนมัติที่จำเพาะเจาะจงสำหรับอุตสาหกรรมต่างๆ เช่น ก๊าซและน้ำมัน, สารเคมีและยา, กระดาษ, เหล็กและเหมืองแร่, การเดินเรือ และเทอร์โบชาร์จเจอร์ แผนกนี้แบ่งออกเป็น 6 หน่วยธุรกิจย่อย ได้แก่ เทอร์โบชาร์จเจอร์, การเดินเรือ, เทคโนโลยีการควบคุม, ผลิตภัณฑ์การวัด และการแก้ปัญหาสำหรับอุตสาหกรรม
สกุลมะพลับ
สกุลมะพลับ หรือ Diospyros เป็นสกุลที่มีสมาชิก 450–500 สปีชีส์ ซึ่งไม่ผลัดใบ มีทั้งไม้ยืนต้นและไม้พุ่ม ส่วนใหญ่เป็นพืชพื้นเมืองในเขตร้อน หลายสปีชีส์จะเป็นที่รู้จักในชื่อพลับ บางชนิดเนื้อไม้แข็ง คุณภาพดี บางชนิดผลรับประทานได้
ลำบิดทะเล
ลำบิดทะเล var. "ferrea" เป็นไม้ยืนต้นในวงศ์ Ebenaceae ชื่ออื่นๆคือ ลำบิด ไคร้มด ดำดง เปลือกต้นสีเทาเรียบ ใบเดี่ยว ผิวเรียบเป็นมัน ดอกแยกเพศแยกต้น ดอกตัวเมียเป็นดอกเดี่ยว สีขาว ดอกตัวผู้เป็นดอกช่อ ขนาดเล็กกว่าดอกตัวเมีย ผลเป็นผลเดี่ยว เมื่ออ่อนสีเขียว แก่แล้วเป็นสีเหลืองอมแดง ผิวเรียบ ภายในมีเมล็ดแข็ง
ในทางยา ลำต้นต้มน้ำดื่ม แก้ปวดเมื่อย ผลมีรสฝาดกินแก้แผลในปาก
สกายซิตี (ฉางชา)
สกายซิตี้ (จีน: 天空城市) () เป็นตึกที่สูงที่สุดในโลกตั้งอยู่ที่เมืองฉางชา มณฑลหูหนาน ประเทศจีน โดยตึกสกายซิติ้จะมีทั้งหมด 221 ชั้น มีระดับความสูงถึง 838 เมตร ซึ่งสูงกว่าตึกเบิร์จคาลิฟา 10 เมตร เมื่อสร้างเสร็จจะใช้เป็นพื้นที่สำหรับอยู่อาศัยร้อยละ 83 รองรับผู้เข้าอยู่อาศัยได้ถึง 31,400 คน ส่วนพื้นที่ที่เหลือจะใช้เป็นสำนักงาน โรงแรม โรงเรียน โรงพยาบาล ห้างขายของ และห้องอาหาร ส่วนการขึ้นลงอาคารจะใช้ลิฟต์ความเร็วสูงราว 104 ตัว โดยตึกถูกออกแบบสร้างโดยกลุ่มวิศวกรและสถาปนิกผู้ผ่านงานสร้างตึก เบิร์จคาลิฟา (Burj Khalifa) และเป็นบริษัท Broad Group ผู้ก่อสร้างเดียวกันกับการประกอบโรงแรม Ark Hotel สูง 30 ชั้น ในมณฑลหูหนานที่ใช้เวลาก่อสร้างเพียง 15 วัน
บริษัท บรอด ซัสเทนเนเบิล บิวดิ้ง คอร์ป บริษัทเจ้าของผลงาน Ark Hotel ของจีน ได้มีแผนงานโครงการ สกาย ซิตี้ ในเมืองฉางชา ริมแม่น้ำเซียงเจียง ในมณฑลหูหนาน ซึ่งตั้งเป้าให้เป็นอาคารสูงที่สุดโลก โดยจะใช้เวลาก่อสร้างเพียง 90 วัน หรือสร้างได้เฉลี่ยวันละ 5 ชั้น แต่ในภายหลังได้มีการปรับเลื่อนขยายระยะเวลาในการประกอบจากที่กำหนดไว้ 90 วัน (3 เดือน) ออกไปเป็น 7 เดือน ซึ่งนับว่าเป็นเวลาที่สั้นมากเมื่อเทียบการก่อสร้างตึกสูงแบบเดิม
ในการก่อสร้างสกายซิตีจะใช้เทคนิคก่อสร้างที่ใช้ชิ้นส่วนสำเร็จรูปมาประกอบ (พรีแฟบ-Prefabricated modular) เนื่องจากประหยัดเวลา ไม่ก่อให้เกิดมลพิษจากการก่อสร้าง และลดอัตราการบาดเจ็บหรืออุบัติเหตุของคนงาน เทคนิคแบบนี้จะช่วยลดระยะเวลาก่อสร้างได้มากเพราะไม่ต้องทำหรือก่อทีละชั้นก่อนจึงเริ่มชั้นถัดไป แต่สามารถทำชิ้นส่วนทุกชั้นพร้อมกัน โดยเตรียมจากโรงงานต่างๆในเวลาเดียวกัน และขนส่งมายังสถานที่ก่อสร้างเพื่อยกขึ้นประกอบทีละชั้นๆด้วยทาวเวอร์เครน แต่ความสำคัญอยู่ที่ชิ้นส่วนทุกชิ้นจะต้องมีการออกแบบมาอย่างดี และสร้างขึ้นจากการคำนวณที่ละเอียดแม่นยำก่อนที่จะแยกย้ายให้โรงงานต่างๆผลิตออกมาตรงตามแบบเพื่อนำมาประกอบในพื้นที่ก่อสร้างให้เสร็จภายในระยะเวลาที่กำหนด ซึ่งจะรวมเวลาของการตกแต่งภายในด้วย ประมาณการณ์ไว้ว่าจะใช้เหล็กราว 220,000 ตัน ในการสร้าง ตัวอาคารออกแบบมาให้ทนต่อแรงแผ่นดินไหวที่ 9.0 แมกนิจูด และทนไฟไหม้ได้นานกว่า 3 ชั่วโมง นอกจากนี้ตึกสกายซิตีจะใช้พลังงานเพียงแค่ 1 ใน 5 ของปริมาณการใช้พลังงานทั้งหมดที่ตึกทั่วไปใช้ อีกทั้งยังมีฉนวนกันความร้อนที่ออกแบบมาเป็นพิเศษ เพื่อช่วยลดความร้อนสะสมภายในตึกอีกด้วย ส่วนระบบเครื่องปรับอากาศนั้น คาดว่าจะใช้เงินลงทุนราว 1.2 พันล้านดอลลาร์สหรัฐ
กีฬาฟุตบอลในกีฬาแห่งชาติครั้งที่ 41
"ฟุตบอล"ในการแข่งขันกีฬาแห่งชาติ ครั้งที่ 41 เชียงใหม่เกมส์
แกรนด์ดยุกอดอล์ฟแห่งลักเซมเบิร์ก
แกรนด์ดยุกอดอล์ฟแห่งลักเซมเบิร์ก () (24 กรกฎาคม 1817 - 17 พฤศจิกายน 1905) เป็นแกรนด์ดยุกแห่งลักเซมเบิร์กพระองค์แรกจากราชวงศ์นัสเซา-ไวล์บวร์ก
แกรนด์ดยุกอดอล์ฟ เป็นพระโอรสในดยุกวิลเลมแห่งนัสเซากับเจ้าหญิงหลุยส์แห่งแซ้กซ์-ฮิลด์เบิร์กเฮาเซนพระชายาพระองค์แรก พระองค์ได้ดำรงตำแหน่งดยุคแห่งนัสเซาในเดือนสิงหาคม 1839 หลังการสิ้นพระชนม์ของพระบิดาของพระองค์ ใน ค.ศ. 1841 พระองค์สนับสนุนจักรวรรดิออสเตรียในสงครามออสโตร-ปรัสเซีย เมือ่ออสเตรียพ่ายแพ้ นัสเซาจึงถูกผนวกเข้าเป็นส่วนหนึ่งของปรัสเซีย ทำให้พระองค์สูญเสียบัลลังก์นัสเซาเมื่อ 20 กันยายน ค.ศ. 1866
ต่อมาในปี ค.ศ. 1890 สมเด็จพระเจ้าวิลเลมที่ 3 แห่งเนเธอร์แลนด์ พระมหากษัตริย์แห่งเนเธอร์แลนด์และแกรนด์ดยุกแห่งลักเซมเบิร์กเสด็จสวรรคต เจ้าหญิงวิลเฮลมินารัชทายาทเพียงพระองค์เดียวจึงได้ครองราชบัลลังก์เนเธอแลนด์ แต่เจ้าหญิงไม่สามารถสืบราชสมบัติลักเซมเบิร์กได้ตามกฎบัตรซาลลิค ทำให้ราชบัลลังก์ลักเซมเบิร์กจึงตกอยู่ที่แกรนด์ดยุกอดอล์ฟตามข้อตกลงราชสกุลนัสเซา
แกรนด์ดยุกอดอล์ฟแห่งลักเซมเบิร์ก สิ้นพระชนม์เมื่อวันที่ 17 พฤศจิกายน พ.ศ. 2448 ที่เลนเจียส์ ขณะทรงมีพระชนมายุได้ 88 พรรษา แกรนด์ดยุกวิลเลมที่ 4 แห่งลักเซมเบิร์กพระโอรสของพระองค์จึงสืบราชสมบัติต่อจากพระองค์
ศาลเจ้าอิกูตะ
ศาลเจ้าอิกูตะ () เป็นศาลเจ้าในลัทธิชินโต ตั้งอยู่ที่เมืองโคเบะ ประเทศญี่ปุ่น ถือเป็นศาลเจ้าหนึ่งที่เก่าแก่ที่สุดในญี่ปุ่น
ตามบันทึกนิฮงโชกิ ศาลเจ้าอิกูตะสร้างโดยจักรพรรดินีจิงงุ ในคริสต์ศตวรรษที่ 3 เพื่อบูชาแด่เทพเจ้าคามิในความเชื่อของชาวญี่ปุ่น ในขณะเดียวกันเคยใช้เป็นสถานที่จัดงานต้อนรับเหล่านักรบกลับจากการรุกรานคาบสมุทรเกาหลี เป็นหนึ่งในสามศาลเจ้าที่สร้างขึ้นในเวลาใกล้เคียงกัน อีกสองแห่งได้แก่ ศาลเจ้าฮิโรตะ และศาลเจ้านางาตะ
ปลาสีกุนครีบยาว
"สำหรับปลาผมนางสกุลอื่น ดูที่: ปลาผมนาง"
"สำหรับปลามงแซ่ชนิดอื่น ดูที่: ปลาจุยจินขาว"
ปลาสีกุนครีบยาว หรือ ปลามงแซ่ หรือ ปลาผมนาง (; ) ปลาทะเลชนิดหนึ่ง ในวงศ์ปลาหางแข็ง (Carangidae)
มีรูปร่างป้อมสั้น ลำตัวแบนข้าง หัวโต หน้าสั้น สันหัวโค้งนูน นัยน์ตาโต ปากกว้างและเฉียงขึ้นเล็กน้อย คอดหางเล็กและสั้นมาก ครีบหลังมี 2 อัน อันแรกมีขนาดเล็กรูปสามเหลี่ยมอันที่สองยาวมีปลายครีบอ่อนบางอันยืดยาวออกเป็นเส้นเดียวประมาณ 7 อัน คล้ายปลาผมนาง ครีบก้นส่วนที่เป็นก้านครีบอ่อนมีลักษณะเช่นเดียวกับครีบหลังอันที่สอง และมีหนามแหลมสั้น ๆ 2 อัน อยู่หน้าครีบก้น ครีบหูเรียวเป็นรูปเคียว ครีบหางเป็นแฉกลึก มีเกล็ดแข็งอยู่บริเวณโคนหางพื้นลำตัวสีขาว มีสีเหลืองอ่อนตามแนวเส้นข้างตัว ขอบกระดูกกระพุ้งเหงือกมีแถบสีดำเล็ก ๆ อยู่ข้างละแถบ ครีบหางสีเหลืองจัด ครีบอื่น ๆ สีน้ำตาลจาง ๆ เป็นปลาที่กินสัตว์น้ำขนาดเล็กกว่าเป็นอาหาร
มีขนาดโตเต็มที่ประมาณ 32 เซนติเมตร พบกระจายพันธุ์ในแถบอินโด-แปซิฟิก พบตั้งแต่แอฟริกาใต้จนถึงญี่ปุ่น และซามัว ด้านฝั่งตะวันออก ในน่านน้ำไทยพบได้ทั้งฝั่งอ่าวไทยและอันดามัน
เป็นปลาเศรษฐกิจที่ใช้เนื้อเป็นอาหาร
ปลาทูแขก
ปลาทูแขก () เป็นปลาทะเลสกุลหนึ่ง ใช้ชื่อสกุลว่า "Decapterus" (/ดี-แคป-เท-รัส/) จัดอยู่ในวงศ์ปลาหางแข็ง (Carangidae)
มีรูปร่างเรียวยาว แต่ตัวกลมเนื้อหนาแน่น มีเกล็ดหนามแข็งที่โคนหางอันเป็นเอกลักษณะเฉพาะตัวของปลาในวงศ์ปลาหางแข็ง ดูเผิน ๆ คล้ายกับปลาลัง ("Rastrelliger kanagurta") หรือปลาทูปากจิ้งจก ("R. faughni") ที่อยู่ในวงศ์ปลาอินทรี (Scombridae)
เป็นปลาที่อาศัยอยู่รวมเป็นฝูง พบกระจายพันธุ์ทั่วโลก เป็นปลาเศรษฐกิจที่สำคัญ แต่รับประทานสดจะไม่อร่อย จึงนิยมใช้ทำปลากระป๋องแทนปลาซาร์ดีนหรือปลาทู
แบ่งออกได้เป็น 11 ชนิด ดังนี้
ร็อบ กามัน
ร็อบ กามัน () เกิดวันที่ 5 มิถุนายน ค.ศ. 1960 ที่กรุงอัมสเตอร์ดัม เป็นทั้งนักมวยไทยและคิกบ็อกเซอร์อดีตแชมป์โลก 9 สมัยชาวดัตช์ โดยถือได้ว่าเป็นนักมวยที่ยิ่งใหญ่ที่สุดของทุกสมัยที่ผ่านมา และได้รับการขนานนามว่า "มิสเตอร์โลว์คิก" เนื่องด้วยผลงานการเตะต่ำอันน่าสะพรึงกลัวของเขา
ทั้งนี้ ร็อบ กามัน เป็นชาวต่างชาติคนแรกที่เดินทางมาฝึกมวยไทย ณ ค่ายมวยศิษย์ยอดธง
ในช่วงแรกของเขา เขาได้เล่นให้แก่ทีมเยาวชนเอเอฟซีอาแจ็กซ์อัมสเตอร์ดัม ร็อบจัดได้ว่าเป็นผู้เล่นที่ดีคนหนึ่ง แต่เขาก็ไม่เคยชอบกีฬาแบบทีม และเมื่ออายุได้ 16 ปีเขาก็ได้เริ่มฝึกศิลปะการต่อสู้ โดยเริ่มจากปันจักสีลัตเป็นอย่างแรก ใน ค.ศ. 1978 เขาก็ได้เริ่มฝึกวิชามวยไทยที่เมจีโรยิมโดยยอน พลาส์
ใน ค.ศ. 1980 ร็อบได้กลายเป็นนักมวยคลาส-เอในประเทศเนเธอร์แลนด์ เขาสามารถชนะได้มากที่สุดโดยวิธีการน็อค จุดเปลี่ยนสำหรับเขาคือการต่อสู้กับ บลิงกี โรดรีเกซ ซึ่งเป็นลูกพี่ลูกน้องของเบนนี อูร์ควีเดซ โดยร็อบเป็นฝ่ายชนะเขาด้วยการเตะต่ำเข้าที่ขา และนั่นคือความก้าวหน้าที่ปรากฏในระดับสากลของเขา ตั้งแต่นั้นมา ร็อบก็เริ่มต่อสู้ ณ ประเทศไทย
การต่อสู้ในประเทศไทยครั้งแรกของเขาคือการเผชิญหน้ากับเด่นน้อยผู้เป็นแชมป์ระดับท้องถิ่น โดยร็อบเป็นฝ่ายชนะน็อค จากนั้น เขาก็ได้ทำการท้าชิงกับรักชาติ ส.ประสาทพร ผู้เป็นแชมป์ของประเทศไทยที่กรุงเทพมหานคร โดยร็อบเป็นฝ่ายแพ้การต่อสู้และได้รับบทเรียนหลายประการจากการพ่ายแพ้ในครั้งนั้น
ปลาตะคองจุดเหลือง
"ระวังสับสนกับ: ปลาตะคองเหลือง"
ปลาตะคองจุดเหลือง (; ) ปลาทะเลชนิดหนึ่ง ในวงศ์ปลาหางแข็ง (Carangidae)
มีรูปร่างแบนข้างและกว้างปลาชนิดอื่นในวงศ์เดียวกัน ครีบหลังและครีบก้นมีปลายเรียวยาว ลำตัวมีสีเงินเทาหรือเงินอมเหลือง กลางลำตัวมีจุดสีเหลืองสดอันเป็นที่มาของชื่อ
มีขนาดโดยเฉลี่ย 20 เซนติเมตร แต่พบใหญ่ที่สุดได้ถึง 75 เซนติเมตร น้ำหนัก 6.6 กิโลกรัม เป็นปลาที่อาศัยอยู่ตามลำพังหรือเป็นฝูงตั้งแต่แนวปะการัง จนถึงชายฝั่งจนถึงหิ้งไหล่ทวีป ในมหาสมุทรแปซิฟิกและมหาสมุทรอินเดีย ตั้งแต่โมซัมบิก จนถึงฮาวาย, หมู่เกาะเซเชลส์ และหมู่เกาะเรบียาคีเคโด ในน่านน้ำไทยพบได้ทั้งฝั่งอ่าวไทยและอันดามัน
เป็นปลาที่พบได้บ่อย กินอาหารจำพวกสัตว์น้ำที่มีขนาดเล็กกว่าเป็นอาหาร จัดเป็นปลาเศรษฐกิจเหมือนกับปลาชนิดอื่นในวงศ์เดียวกัน
มนต์รักข้าวต้มมัด
มนต์รักข้าวต้มมัด เป็นบทประพันธ์ของ ณฤดี เขียนบทโทรทัศน์โดย จาวตาล กำกับการแสดงโดย พีรพล เธียรเจริญ ผลิตโดย บริษัท โพลีพลัส เอ็นเตอร์เทนเม้นท์ จำกัด
ปลาข้างเหลือง
ปลาข้างเหลือง หรือ ปลาสีกุนข้างเหลือง (; ) ปลาทะเลชนิดหนึ่ง อยู่ในวงศ์ปลาหางแข็ง (Carangidae) จัดเป็นเพียงชนิดเดียวเท่านั้นที่อยู่ในสกุล "Selaroides"
มีรูปร่างค่อนข้างเรียวยาว ลักษณะคล้ายกับปลาทู แต่ปลาข้างเหลืองจะมีลักษณะเด่นที่แตกต่างจากปลาทูอย่างชัดเจนคือ ลำตัวจะมีแถบสีเหลืองเป็นแนวยาวจากหัวจนถึงโคนหาง ลำตัวแบนมีส่วนโค้งทางด้านหลังและด้านท้องเท่ากัน นัยน์ตาโต ปากเล็ก คอดหางเรียว ครีบหูยาวเรียวปลายแหลม
ครีบหลังมี 2 อัน ครีบหลังและครีบก้นยาว เส้นข้างตัวโค้งตามแนวสันหลังและเป็นเส้นตรงบริเวณตอนกลางครีบหลังอันที่สอง และมีจุดดำอยู่เหนือครีบหูตรงขอบแก้มด้านบน ความยาวตลอดลำตัวประมาณ 9-16 เซนติเมตร
เป็นปลาที่กินพืชและสัตว์ขนาดเล็กที่ล่องลอยในน้ำ อาศัยอยู่เป็นฝูง พบในทุกระดับของทะเลเขตร้อน แถบอินโด-แปซิฟิก ถึงอ่าวเปอร์เซียจนถึงภาคตะวันตกของวานูอาตูและนิวแคลิโดเนีย ในน่านน้ำไทยพบได้ทั้งฝั่งอ่าวไทยและทะเลอันดามัน
เป็นปลาเศรษฐกิจที่สำคัญ ใช้ในการบริโภค
นอกจากนี้แล้วยังมีชื่อเรียก ๆ อื่น เช่น "ปลาข้างลวด" หรือ"ปลากิมซัว"
เพชร ซีพีเฟรชมาร์ท
เพชร ซีพีเฟรชมาร์ท หรือ เพชร ส.จิตรพัฒนา (เกิดเมื่อวันที่ 20 พฤศจิกายน พ.ศ. 2536 ที่ อำเภอโพนทอง จังหวัดร้อยเอ็ด)
พระเจ้าคิเกลิที่ 5 แห่งรวันดา
พระเจ้าคิเกลิที่ 5 แห่งรวันดา () เป็นพระมหากษัตริย์แห่งรวันดาตั้งแต่ 25 กรกฎาคม ค.ศ. 1959 - 28 มกราคม ค.ศ. 1961 พระองค์เสด็จพระราชสมภพที่เมืองคาเมมเบ ประเทศรวันดา พระองค์มีชื่อแบบคริสเตียนว่า "ฌ็อง-บาติสต์ นดาฮินเดอร์วา"
พระเจ้าคิเกลิที่ 5 ทรงครองราชย์ต่อจากพระเจ้ามูทาราที่ 3 แห่งรวันดาพระอิสริยยศของพระองค์เปรียบได้กับสมเด็จพระราชาธิบดีคิเกลิที่5แห่งรวันดา พระราชบิดาของพระองค์เสด็จสวรรคตเมื่อปี 1959 พระองค์ครองราชย์ขณะมีพระชนมายุได้ 23 พรรษา แต่ความไม่แน่นอนทางการเมืองและความขัดแย้งของชนเผ่าก็เกิดขึ้น และรุนแรงขึ้นเรื่อย ๆ แม้พระองค์จะมีความพยายามในการสร้างความปรองดองแต่ก็ไม่ประสบความสำเร็จ ในที่สุดโดมินิกัว มบอนยูมูตวาได้ทำการปฏิวัติภายใต้การสนับสนุนของทหารเบลเยียม ในปี 1961 ทำให้สถาบันพระมหากษัตริย์รวันดาถูกล้มล้าง และพระเจ้าคิเกลิที่ 5 ต้องเสด็จลี้ภัยไปต่างประเทศ ปัจจุบันพำนักอยู่ที่ วอชิงตันดีซี สหรัฐอเมริกา
ปลาซาบะ
ปลาซาบะ ( "Saba") เป็นชื่อของปลาทะเลสกุลหนึ่ง ใช้ชื่อสกุลว่า "Scomber" จัดอยู่ในวงศ์ปลาอินทรี (Scombridae)
จัดเป็นปลาแมคเคอเรลจำพวกหนึ่ง มีรูปร่างเรียวยาวคล้ายกระสวยหรือจรวด เป็นปลาผิวน้ำ อาศัยอยู่เป็นฝูง ว่ายน้ำได้รวดเร็ว กินปลาขนาดเล็กและสัตว์น้ำต่าง ๆ เป็นอาหาร รวมถึงแพลงก์ตอนสัตว์ เช่น โคพีพอด ด้วย
โดยมากเป็นปลาที่พบกระจายพันธุ์ในมหาสมุทรและน่านน้ำเขตหนาว เช่น มหาสมุทรแอตแลนติกทางตอนเหนือ แถบส่วนเหนือของทวีปแอฟริกา ไล่เรียงขึ้นไปทางทวีปยุโรป จนถึงแถบสแกนดิเนเวีย แต่ก็มีประชากรบางส่วนพบที่มหาสมุทรแปซิฟิก เช่น ญี่ปุ่น หรือจีน และสหรัฐอเมริกา หรือซีกโลกทางใต้ เช่น นิวซีแลนด์ ด้วย
แบ่งออกเป็น 4 ชนิด
ทั้ง 4 ชนิดเป็นปลาเศรษฐกิจที่มีความสำคัญ มีการซื้อขายกันไปทั่วโลก มีมูลค่าทางการตลาดสูงมาก ในประเทศไทยนำเข้ามาจากปากีสถาน, ญี่ปุ่น, อินเดีย และจีน ตามลำดับ โดยนำเข้ามาในรูปแบบของปลาแช่แข็ง ปลาซาบะนิยมนำมาปรุงสดหรือทำเป็นซูชิ เป็นส่วนประกอบสำคัญของอาหารญี่ปุ่น
กลศ อัทธเสรี
กลศ อัทธเสรี (ชื่อเล่น: หมู) เกิดเมื่อวันที่ 14 กันยายน พ.ศ. 2501 เป็นนักแสดง นักร้องชาวไทย เป็นพี่ชายแท้ ๆ ของ กฤตย์ อัทธเสรี เป็นนักแสดงเช่นกัน จบการศึกษาจากวิทยาลัยช่างศิลป นอกจากการเป็นนักแสดงแล้ว ยังเป็นนักร้องในแนวเพลงบลูส์ โดยเป็นหนึ่งในสมาชิกของวงบางลำพูแบนด์ มีผลงานเพลง "ไอติมแมน" ตลอดจนมีคิวร้องเพลงประจำทุกวันศุกร์และเสาร์ ระหว่างเวลา 22.00 น. ถึง 24.00 น. ณ ร้าน Adhere ย่านบางลำพู
ด้านชีวิตส่วนตัว สมรสแล้ว ปัจจุบัน มีบุตรสาวหนึ่งคน คือ ธาริดา อัทธเสรี เป็นนักแสดงเช่นเดียวกัน
[[หมวดหมู่:นักแสดงไทย]][[หมวดหมู่:นักร้องไทย]]
สายแพ
สายแพ () เป็นสายนำสัญญาณที่มีตัวนำหลายเส้นขนานกันเป็นแผ่นกว้าง นิยมใช้ในงานที่ต้องการเชื่อมโยงสายสัญญาณจำนวนมากเส้นไปด้วยกัน (เช่น บัสในวงจรอิเล็กทรอนิกส์) ซึ่งชื่อภาษาอังกฤษก็มาจากลักษณะของสายที่ดูคล้ายแถบริบบิ้นนั่นเอง
เนื่องจากสายแพเป็นสายที่นิยมใช้เชื่อมต่อสัญญาณระหว่างวงจรอิเล็กทรอนิกส์ จึงใช้มากกับการเชื่อมต่ออุปกรณ์ภายในคอมพิวเตอร์ ทั้งการเชื่อมต่อฮาร์ดดิสก์, ไดรฟ์ซีดี และ ไดรฟ์ฟลอปปีดิสก์ในระบบ ATA และไมโครคอมพิวเตอร์ยุกแรกๆ บางระบบ จะใช้เชื่อมต่อกับอุปกรณ์ภายนอกด้วย เช่น BBC Micro หรือ Apple II บอสเล่นท่ายากกับบูบู้หน ..
สาย Flexible Flat Cable ที่เป็นฟิลม์พลาสติก ช่างไทย ก็นิยมเรียกว่าสายแพเช่นเดียวกัน หรืออาจเรียกว่า สายแพพลาสติกก็ได้
วงศ์บอระเพ็ด
วงศ์บอระเพ็ด หรือ "()"' เป็นวงศ์ของพืชมีดอก ระบบ APG II จัดให้อยู่ในอันดับ Ranunculales ในกลุ่ม พืชใบเลี้ยงคู่แท้
วงศ์นี้มีสมาชิก 70 สกุลและ 420 สปีชีส์ ส่วนใหญ่เป็นไม้เลื้อย อยู่ในเขตร้อน มีเพียงเล็กน้อยในสกุล ("" และ "") อยู่ในเขตอบอุ่นทางตะวันออกของอเมริกาเหนือและเอเชียตะวันออก
วงศ์คำแสด
วงศ์คำแสดหรือ Bixaceae เป็นวงศ์ของพืชใบเลี้ยงคู่ ในระบบ (0 จัดอยู่ในอันดับ () อย่างไรก็ตาม ในการจัดแบบใหม่ ได้ย้ายวงศ์ในอันดับ Violales ไปสู่อันดับ ()
วงศ์คำแสดประกอบด้วย 25 สปีชีส์ แม้ว่าสกุล "Cochlospermum" บางครั้งจัดอยู่ในวงศ์ของตนเอง คือวงศ์ () แม้จะเป็นวงศ์ขนาดเล็ก แต่พืชในวงศ์นี้ก็มีความหลากหลาย ทั้งไม้ยืนต้น ไม้พุ่ม และไม้ล้มลุก พืชในวงศ์นี้มักมียางสีแดงหรือเหลือง
ROT13
ROT13 หรือ "หมุนไป 13 ตำแหน่ง" (ROT13 ย่อมาจาก "rotate by 13 places" อาจเขียนว่า ROT-13) เป็นรหัสโดยการแทนที่ซึ่งเปลี่ยนตัวอักษรหนึ่งกับตัวอักษรที่ถัดไป 13 ตำแหน่งในลำดับอักษรภาษาอังกฤษ และเป็นตัวอย่างหนึ่งของรหัสซีซาร์ ซึ่งคิดค้นโดยจูเลียส ซีซาร์ในโรมโบราณ
ในภาษาอังกฤษใหม่มีอักษรทั้งหมด 26 ตัว จึงทำให้การทำ ROT13 ให้ผลลัพธ์เหมือนกันกับกระบวนการย้อนกลับของ ROT13 กล่าวคือ การถอดรหัส ROT13 ข้อความหนึ่ง ๆ หรือการเข้ารหัส ROT13 ข้อความดังกล่าวจะให้ผลลัพธ์เช่นเดียวกัน ขั้นตอนวิธีทำ ROT13 เป็นการเข้ารหัสที่ไม่มีความปลอดภัยเชิงวิทยาการเข้ารหัสลับเลย และมักจะใช้กล่าวเป็นตัวอย่างของการเข้ารหัสแบบอ่อน
ในเว็บบอร์ดมีการใช้ ROT13 ในการซ่อนการสปอยล์ ตอนจบของมุกตลก คำตอบของปริศนา หรือคำหยาบ เพื่อไม่ให้ผู้อ่านเหลือบมองเห็นคำที่ซ่อนอยู่โดยบังเอิญ และอาจกล่าวได้ว่าเป็นเหมือนการที่นิตยสารพิมพ์คำตอบของปัญหาเชาว์จากล่างขึ้นบนในรูปแบบของยูสเน็ต
ซีเมนส์ โมดูลาร์ เมโทร
ซีเมนส์ โมดูลาร์ เมโทร () เป็นตระกูลรถรางไฟฟ้าเพื่อระบบขนส่งด่วนพิเศษ ซึ่งผลิตโดย ซีเมนส์ทรานสพอร์เทชันซิสเทมส์ และผู้ประกอบการรถไฟใช้ทั่วโลก แนวคิดของยานพาหนะดังกล่าวเปิดตัวในกรุงเวียนนา เมื่อ ค.ศ. 2000 และเป็นแนวคิดการใช้ส่วนจำเพาะ และทำให้มีรุ่นดัดแปลงของพาหนะรถไฟใต้ดินจำนวนมาก ซีเมนส์ โมดูลาร์ เมโทรเดิมชื่อว่า โมดูลาร์โมบิลิตี (Modular Mobility) และซีเมนส์ยังใช้ชื่อย่อ โม.โม. ()
รถไฟดังกล่าวออกแบบมาเพื่อใช้กับระบบในพิสัยผู้โดยสาร 20,000 ถึง 60,000 คน/ชั่วโมง ปอร์เช่ดีไซน์เป็นผู้ออกแบบตัวรถไฟ มอดูลในระบบมีประตู ทางเดินระหว่างที่นั่ง การปรับอากาศติดตั้งหลังคา และลักษณะภายใน การรวมรถยนต์กับรถพ่วงจำนวนมากเป็นไปได้ โดยพาหนะหนึ่ง ๆ มีความยาวตั้งแต่ 17 ถึง 25 เมตร และความยาว 2.6 ถึง 3.2 เมตร มีโครงสร้างเหล็กกล้าไร้สนิมหรืออะลูมิเนียมในสามภาคตัดขวาง ได้แก่ แก้มยางรถตรง แก้มยางรถที่ลาดเอียง 3 องศาและคอนทัวร์ (contoured)
ตัวรถไฟฟ้ามีวิวัฒนาการการออกแบบมาจากรถไฟฟ้าเมืองเนือร์นแบร์ก ซึ่งใช้รุ่น DT2
เจนเทิลแมน (เพลงไซ)
เจนเทิลแมน () เป็นเพลงเคป๊อปโดยนักร้องชาวเกาหลีใต้ ไซ วางจำหน่ายในวันที่ 12 เมษายน ค.ศ. 2013 เป็นซิงเกิลที่ 19 ซึ่งเคยสร้างชื่อเสียงเพลงฮิต "คังนัมสไตล์" หลังจากที่มิวสิกวิดีโอเจนเทิลแมนเผยแพร่ในยูทูบ มีคนเข้าไปดูถึง 1.5 พันล้านครั้ง
นิก โพเวลล์
นิโคลาส เอดวาร์ด "นิก" โพเวลล์ () เกิดเมื่อวันที่ 23 มีนาคม พ.ศ. 2537 เป็นนักฟุตบอลชาวอังกฤษ เล่นในตำแหน่งกองกลาง ลงเล่นให้ทีมชาติอังกฤษรุ่นอายุไม่เกิน 16 ปีจนถึงทีมชาติอังกฤษรุ่นอายุไม่เกิน 21 ปี เริ่มต้นเล่นให้กับครูว์อเล็กซานดรา หลังจากนั้นย้ายมาเล่นให้กับแมนเชสเตอร์ยูไนเต็ด เมื่อ ปี ค.ศ. 2012 ปัจจุบันเป็นนักเตะไม่มีสังกัดสโมสร
เอชไอพี 14810 บี
เอชไอพี 14810 บี () เป็นดาวเคราะห์นอกระบบแบบดาวพฤหัสบดีร้อนขนาดใหญ่ ที่อยู่ห่างจากโลก 170 ปีแสง ตั้งอยู่ในกลุ่มดาวแกะ มีมวล 3.88 เท่าของดาวพฤหัสบดี และใช้เวลาโคจร 0.0692 AU ค้นพบโดย N2K Consortium ในปี ค.ศ. 2006 และการค้นพบถูกตีพิมพ์ในบทความปี ค.ศ. 2007
เอกซ์บอกซ์วัน
เอกซ์บอกซ์วัน () เป็นเครื่องเล่นวิดีโอเกมผลิตโดยไมโครซอฟท์ เป็นเครื่องเล่นต่อจากเอกซ์บอกซ์ 360 และเป็นรุ่นที่ 3 ในตระกูลเอกซ์บอกซ์
ช่วงวันที่ 13 มิถุนายน 2559 ในงาน E3 2016 ทาง Microsoft ได้ (อังกฤษ: Xbox One S) เป็นการเปลี่ยนแปลงเล็กน้อย และยกจาก เอกซ์บอกซ์วัน มาทำใหม่ โดยมีขนาดเล็กลง 40 เปอร์เซ็นต์ , ตัวเพาเวอร์ซัพพลายอยู่ในตัวเครื่อง ซึ่งจะไม่สามารถใช่งานร่วมกับเอกซ์บอกซ์วันได้ , ช่องเสียบ USB อยู่ด้านหน้า พร้อมเซ็นเซอร์ IR Sensor และไม่มีการแถมตัว Kinect sensor ด้วย ตั้งแต่ขนาดเริ่มต้น เพื่อประหยัดงบประมาณ แต่สามารถอัพฮาร์ดดิสก์ได้สูงสุด 2 TB
บนตัวเกมนั้น เอกซ์บอกซ์วัน เอส จะรองรับเกมที่ใช้ HDR (High-Dynamic Range) ในมาตรฐาน HDR10 และรองรับเล่นวีดีโอจากแผ่น Ultra HD Blu-ray หรือบนความละเอียด 4K จากบริการสตรีมมิ่งวีดีโอคอนเทน
เอกซ์บอกซ์วัน เอส ราคาเริ่มต้นที่ 299 ดอลลาร์สหรัฐ ที่ความจุ 500 GB
ช่วงวันเดียวกันกับเปิดตัวเอกซ์บอกซ์วัน เอส ทาง Microsoft ได้มีการเปิดตัว โปรเจกต์ สกอพิโอ ซึ่งเป็นตัวฮาร์ดแวร์ในรุ่นต่อไปในตระกูลคอนโซล โดยสามารถเล่นเกมบนความละเอียด 4K ได้ พร้อมทั้งนี้ ยังเปิดเผยฮาร์ดแวร์เพียงแค่เล็กน้อย คือ ซีพียู AMD 8 แกนประมวลผล , แบรนด์วิตต์หน่วยความจำ 320 จิกะบิตต่อวินาที , จีพียูแบรนด์วิตต์ 6 Teraflops และรองรับ Virtual Reality ทั้งนี้ Microsoft ยังให้คำนิยามของเจ้า Project Scorpio ด้วยว่า “The Most Powerful Console Ever” หรือ เครื่องเล่นเกมคอนโซลที่ทรงพลังที่สุดเท่าที่เคยมีมา และจะมีการเปิดเผยโฉมตัวนี้ ในวันที่ 11 มิถุนายน 2560
ในงาน E3 ปี 2017 ได้มีการออกชื่อเครื่องเกมคอนโซลจากโปรเจกต์ สกอพิโอ ในภายใต้ชื่อว่า เอกซ์บอกซ์วัน เอ็กซ์ โดยได้ทำการออกแบบตัวเครื่องจะไปเน้นในทางด้านความเร็ว , ความเข้ากันได้ และการทำงานและออกแบบ
ในด้านความเร็วนั้น จะไปตามที่วางแผนตาม โปรเจกต์ สกอพิโอ แต่จะมีการเพิ่มประสิทธิภาพที่แบรนด์วิตต์หน่วยความจำจากเดิม 320 เป็น 326 จิกะบิตต่อวินาที ตัวจีพียูบน เอกซ์บอกซ์วัน เอ็กซ์ นั้น จะมีความเร็วที่ 1172 MHz และ มีหน่วยความจำที่ 12 GB แบบ GDDR5 ทำให้สามารถเล่นเกมบนความละเอียด 4K ได้มีประสิทธิภาพ และไม่ลดทอนคุณภาพ เมื่อเทียบกับ เพลย์สเตชัน 4 โปร , รองรับเกมที่ใช้ HDR (High-Dynamic Range) ในมาตรฐาน HDR10 , รองรับความกว้างสีแบบ Wide Color Gamut , รองรับเสียงในรูปแบบ Dolby Atmos และรองรับเล่นวีดีโอจากแผ่น Ultra HD Blu-ray หรือบนความละเอียด 4K จากบริการสตรีมมิ่งวีดีโอคอนเทน
ส่วนความเข้ากันได้ เครื่องนี้สามารถใช้งานอุปกรณ์และเกมที่ใช้ใน เอกซ์บอกซ์ วัน และ เอกซ์บอกซ์วัน เอส ได้ (ยกเว้นเพาเวอร์ซัพพลายบนเอกซ์บอกซ์ วัน , เกมสามารถเล่นได้ถึงเครื่องเล่น XBOX รุ่นแรก) แต่เกมที่จะเล่นบน เอกซ์บอกซ์วัน เอ็กซ์ นั้น จะสามารถเล่นได้เต็มประสิทธิภาพเช่นเดิม แต่จะโหลดเกมได้เร็วขึ้น , เฟรมเรตเพิ่มขึ้น และตัวเกมจะเรนเดอร์เป็น 4K โดยอัตโนมัติ โดยใช้เทคนิค Supersampling
และการทำงานและออกแบบนั้น โดยตัว SoC นี้ จะทำในสถาปัตยกรรมแบบกำหนดเอง บนขนาดชิพ 16 นาโนเมตร , ใช้ตัวระบายความร้อนแบบ Liquid-Cooling ในชนิด Vapor Chambers , ปรับปรุงการจัดการพลังงานให้สอดคล้องกันระหว่าง SoC กับพลังงานได้ดียิ่งขึ้น และตัวเครื่องนี้ จะเล็กที่สุดและเร็วที่สุดในตระกูลเอกซ์บอกซ์อีกด้วย
โดยจะวางจำหน่ายในวันที่ 7 พฤศจิกายนนี้ ในราคาเริ่มต้นที่ 499 ดอลลาร์สหรัฐ ที่ความจุ 1 TB และคนที่จองสั่งซื้อไว้ก่อนนั้น จะได้เป็น เอกซ์บอกซ์วัน เอ็กซ์ โปรเจกต์ สกอพิโอ อิดิชั่น ซึ่งจะมีตัวอักษรเขียนว่า "Project Scorpio" บนตัวเครื่องและคอนโทรลเลอร์ ลายดอทแบบพิเศษ รวมถึงแถมขาตั้ง โดยจะมีจำนวนจำกัดเท่านั้น
วงศ์ผักเบี้ยทะเล
วงศ์ผักเบี้ยทะเล หรือ () หรือ Ficoidaceae เป็นวงศ์ของพืชมีดอกมีสมาชิก 135 สกุลและประมาณ 1900 สปีชีส์ พืชบางชนิดในวงศ์นี้มีลักษณะคล้ายก้อนหิน
อี ดง-ก็อน
อี ดง-ก็อน (; ) เป็นนักร้อง นักแสดง และนายแบบชาวเกาหลีใต้ เกิดวันที่ :. 26 กรกฎาคม พ.ศ. 2523 เกิดที่ :. โซล สูง :. 183 ซ.ม.น้ำหนัก :. 65 ก.ก.กรุ๊ปเลือด :. เอ
นับถือศาสนา :. คริสต์โรมันคาทอลิก จบการศึกษาจาก :. มหาวิทยาลัยฮันยาง สาขาละครและภาพยนตร์ งานอดิเรก :. เล่นเกมคอมพิวเตอร์ ตกปลา 
ชอบออกกำลังกาย :. บาสเกตบอล เจ็ตสกี สโนว์บอร์ด ความสามารถพิเศษ :. เล่นเปียโน และเคนโด้
เริ่มต้นงานบันเทิงด้วยการเป็นนักร้อง ผลงานชิ้นแรกในปี 1998 เป็นนักร้องออกอัลบั้มแนว R&B ชื่อ Time To Fly และ Much More ในปี 2000
กระแสตอบรับทั้งสองอัลบั้มออกมาไม่ดีนัก จึงหันเหสู่งานแสดงเป็นตัวประกอบเรื่อง Ad Madness ปี 1999 ต่อด้วยละครตลก Three Friends ปี 2000
แล้วโด่งดังสุดๆ จากงานร่วมทุนสร้างระหว่างเกาหลีและญี่ปุ่นเรื่อง Friends ปี 2002 จากนั้น รับบทนำเรื่อง Ring Ring และ Ruler of Your Own World 
ในบทพระรองที่ถูกจับตามากขึ้นในฐานะนักแสดงฝีมือดีอีกคนหนึ่งในเวลานั้นถึงปี 2003 เล่นละครย้อนยุคเรื่อง Forever Love
ให้สถานี MBC ก่อน Sang Doo และ Let"s Go To School ช่อง KBS นับเป็นละครสร้างชื่ออีกเรื่อง 
ปลายปีมีละครแนวครอบครัว A Problem At My Younger Brother"s House ช่อง SBS ต้นปี 2004 รับบทนำในละครสุดฮิต Sweet 18
ทางสถานี KBS ตามด้วย Lovers in Paris ละครเรตติ้งสูงสุดแห่งปี ทางสถานีโทรทัศน์ SBS และละครร่วมทุนสร้างเกาหลีใต้-ญี่ปุ่น Stained Glass
หรือ หนึ่งเขา สองเรา รักนี้ชั่วนิรันดร์ ส่วนภาพยนตร์ ได้แก่ Family และ My Boyfriend is Type-B มีถ่ายแบบและโฆษณาบ้าง ดนตรีก็ไม่ได้ทิ้ง
เขาร้องเพลงประกอบละคร Friends และ Stained Glass ทั้งขยายผลงาน 2 อัลบั้มสู่ญี่ปุ่นด้วย รางวัลการันตีความสามารถได้แก่ Most Popular Awards ปี 2005
Best Acting Awards และ Best 10 Star Awards จากสถานีโทรทัศน์ SBS ปี 2004 Best Dresser จาก TV.Fashion Beauty Award 
และ Best Star Awards ปี 2004
(TVN,2015)
โรงเรียนวัดประสิทธิเวช
โรงเรียนวัดประสิทธิเวช เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษา เป็นโรงเรียนประจำตำบลบางปลากด
โรงเรียนวัดประสิทธิเวช โดยใช้ศาลาวัดประสิทธิเวชเป็นที่เรียนและที่ตั้งโรงเรียนชั่วคราว ซึ่งต่อมาได้รับที่ดินสร้างโรงเรียนและสนามกีฬา จากพระราชสิทธิวราจารย์ (อุดม สุทฺธสีโล) เจ้าคณะอำเภอองครักษ์ โดยในครั้งแรกเปิดสอนในระดับประถมศึกษาปีที่ 1-6 และต่อมาได้เปิดสอนถึงมัธยมศึกษาปีที่ 3 สมเด็จพระเทพรัตนราชสุดาฯ สยามบรมราชกุมารี ทรงเป็นประธานในการเปิดอาคารเรียนเฉลิมพระเกียรติ 60 พรรษาอย่างเป็นทางการในปี 2542
โรงเรียนดีใกล้บ้าน
โรงเรียนในฝัน 1 ตำบล 1 อำเภอ ปี 2555
อาคารเรียน 3 ชั้น ประกอบ
อาคารเรียน 2 ชั้น ประกอบ
อาคารเรียน 2 ชั้น ประกอบ
ผู้อำนวยการก่อนหน้าไม่ทราบนาม สมัยก่อนได้มีครูใหญ่ดำรงตำแหน่งแทน
อัญชลี ไชยศิริ
อัญชลี ไชยศิริ (ชื่อเล่น: จุ๋ม; 22 เมษายน พ.ศ. 2499 – 23 พฤษภาคม พ.ศ. 2556) เป็นนักแสดงหญิงชาวไทย
อัญชลี ไชยศิริ มีชื่อจริงคือ "อัญชลี ไชยศิริโกสินทร์" เป็นลูกครึ่งไทย-จีน โดยบิดาของเธออพยพมาจากประเทศจีน เธอเคยไปศึกษาต่อและใช้ชีวิตอยู่ที่ประเทศอังกฤษ เป็นเวลากว่า 2 ปี เมื่อกลับมาประเทศไทย จึงเริ่มเข้าสู่วงการด้วยการประกวดมิสคิงคอง อันเป็นกิจกรรมส่งเสริมการฉายภาพยนตร์ฮอลลีวู้ดเรื่อง "คิงคอง" (พ.ศ. 2520)
หลังจากนั้นได้มีผลงานเดินแบบให้กับห้องเสื้อต่าง ๆ ต่อมา เธอได้รับการทาบทามจากหม่อมเจ้าทิพยฉัตร ฉัตรชัยให้มาร่วมแสดงภาพยนตร์เพลงเรื่อง "เพลงรักบ้านนา" (พ.ศ. 2520) คู่กับ สมบัติ เมทะนี พระเอกยอดนิยมยุคนั้น และ มธุรส รัตนา นางเอกใหม่อีกคน ซึ่งเข้าประกวดมิสคิงคองเช่นเดียวกัน แต่ผลงานเรื่องแรกไม่ประสบความสำเร็จเท่าที่ควร จึงหันมารับบทรองให้ภาพยนตร์ของ หม่อมเจ้าทิพยฉัตรในเรื่องต่อ ๆ มา และยังถูกทาบทามให้มารับงานนอกสังกัด ก่อนที่จะมาประสบความสำเร็จในภาพยนตร์เรื่อง "ตะเคียนคะนอง" ของ ประยูร วงษ์ชื่น และมีผลงานในวงการภาพยนตร์เรื่อยมา โดยเฉพาะภาพยนตร์ผีหรือภาพยนตร์สยองขวัญ เนื่องจากมีใบหน้าที่สวยดุ
ต่อมา เมื่อผลงานด้านภาพยนตร์ซาลง จึงหันไปประกอบอาชีพค้าขาย และรับงานละครโทรทัศน์ โดยมีผลงานสร้างชื่อคือ "มงกุฎดอกส้ม" (พ.ศ. 2539) ทางช่อง 7 ในบทของคุณนายที่ 1 และมีผลงานชิ้นสุดท้าย ในบทย่าของนางเอกในเรื่อง "ปิ่นรัก"
ด้านชีวิตส่วนตัว 'จุ๋ม' อยู่เป็นโสด โดยรับเลี้ยงหลานชายแท้ๆ เป็นบุตรบุญธรรม เธอมีพี่น้องท้องเดียวกันถึง 8 คน โดย 5 คน อาศัยและมีครอบครัวอยู่ที่ต่างประเทศ มีเพียงเธอและ พี่น้องอีก 2 คนเท่านั้น ที่อาศัยอยู่ในประเทศไทย
เคยทำธุรกิจด้านอาหารมาหลายอย่าง ทั้งกระเพาะปลาน้ำแดง ก๋วยเตี๋ยวหลอด แต่ปัจจุบันเธอมีกิจการทำขนมไทยชนิดแห้งที่ทำจากกล้วย และมะขาม อยู่ที่ ฟิวเจอร์ปาร์ค รังสิต และออกบู้ทตามงานต่างๆ
สำหรับการเป็นนักแสดง "อัญชลี" เคยได้รับการเสนอชื่อเข้าชิงรางวัลเกียรติยศ "เมขลา" หลายครั้งด้วยกัน ในที่สุด เธอก็สามารถคว้ารางวัล นักแสดงสนับสนุนหญิงดีเด่นประจำปี 2536 จากเรื่อง "คนบาป" ทางช่อง 5 ได้เป็นผลสำเร็จ
ณ วันที่ 30 เมษายน พ.ศ. 2556 เธอประสบเหตุเส้นเลือดในสมองแตกและไม่สามารถขยับร่างกายซีกขวาได้ ต่อมา เธอได้เสียชีวิต ณ วันที่ 23 พฤษภาคม พ.ศ. 2556 เนื่องจากติดเชื้อในกระแสเลือด ที่โรงพยาบาลลาดพร้าว จนทำให้เกิดภาวะหัวใจล้มเหลว
เผด็จการแผ่นดินเลือด
เผด็จการแผ่นดินเลือด () เป็นละครภาพยนตร์อังกฤษในปี 2006 ที่มาจากนวนิยาย เดอะ ลาสต์ คิง ออฟ สก็อตแลนด์ ของ ไจลส์ โฟเดน ดัดแปลงบทภาพยนตร์โดย ปีเตอร์ มอร์แกน และ เจเรมี บร็อก กำกับการแสดงโดย เควิน แมคโดนัลด์ ภาพยนตร์เรื่องนี้ได้ร่วมการสร้างระหว่าง สหราชอาณาจักรและสหรัฐอเมริกา รวมทั้งบริษัท ฟ็อกซ์ เสิร์ชไลต์ พิกเจอร์ (Fox Searchlight Pictures) และ ฟิล์ม4 (Film4)
"เดอะ ลาสต์ คิง ออฟ สก็อตแลนด์" ได้บอกเล่าเรื่องราวของตัวละครที่ชื่อ ดร. นิโคลัส แกร์ริแกน (เจมส์ แม็กอะวอย) แพทย์หนุ่มชาวสก็อตที่เดินทางไปประเทศยูกันดา และกลายเป็นแพทย์ส่วนตัวของ อีดี้ อามิน (ฟอเรสต์ วิตเทกเกอร์) และภาพยนตร์เรื่องนี้ยังมาจากเหตุการณ์จริงบางส่วนจากการปกครองของ อามิน และ ชื่อได้มาจากผู้สื่อข่าวจากการประชุมข่าวที่ประสงค์จะสิบห้าว่าอามินนั้นได้ประกาศว่าตัวเองเป็น กษัตริย์แห่งสกอตแลนด์ อามินเป็นที่รู้จักกันในการกุเรื่องและนำชื่อที่เกี่ยวกับจักรพรรดิมาใช้เพื่อความเพ้อฝันให้กับตัวเอง
"เดอะ ลาสต์ คิง ออฟ สก็อตแลนด์" ได้รับการการวิจารณ์ด้วยด้วยเสียงโห่ร้องอย่างวงกว้าง โดยเฉพาะอย่างยิ่งมุ่งเน้นไปที่ วิตเทกเกอร์ ผู้ที่ได้รับเสียงโห่ร้องที่โดดเด่นในการแสดงเป็นผู้เผด็จการ อีดี้ อามิน ในภาพยนตร์เรื่องนี้ เขาได้รับรางวัล นักแสดงนำชายยอดเยี่ยม ในอคาเดมีอวอร์ดส ในจำนวนอื่นๆ ภาพยนตร์เรื่องนี้ยังประสบความสำเร็จในทางการเงินอีกด้วย
คฤหาสน์ ส.สุภาวรรณ
คฤหาสน์ ส.สุภาวรรณ หรือสุวิทย์ อยู่ชุมพล อดีตยอดนักมวยไทยชื่อดังในอดีต
นายสุวิทย์ อยู่ชุมพล เกิดเมื่อวันที่ 22 พฤษภาคม พ.ศ. 2512 ที่อำเภอพล จังหวัดขอนแก่น เริ่มชกมวยตั้งแต่ พ.ศ. 2531 ในชื่อ "เซียนน้อย ส.พลสมิง" ได้เงินค่าตัว 3,500 บาท ก่อนที่จะโด่งดังที่กรุงเทพมหานครในเวลาต่อมา โดยคฤหาสน์เป็นแชมป์ถึง 3 รุ่น เวทีลุมพินี คือ ฟลายเวท (112 ปอนด์) โดยการเอาชนะคะแนน "ไอ้เลือดเหล็ก" ไพโรจน์น้อย ส.สยามชัย มาได้, จูเนียร์แบนตั้มเวท (115 ปอนด์) และจูเนียร์เฟเธอร์เวท (122 ปอนด์)
โดยที่คฤหาสน์ เป็นนักมวยที่มีรูปร่างเล็ก เมื่อขึ้นชกจะเป็นฝ่ายเสียเปรียบเสมอ บางครั้งต้องต่อน้ำหนักให้แก่คู่ต่อสู้ และถึงขนาดเป็นแชมป์ในรุ่น 122 ปอนด์แล้ว แต่ก็มีรูปร่างและน้ำหนักน้อยกว่าแชมป์รุ่น 118 ปอนด์ หรือแบนตั้มเวท เสียอีก
คฤหาสน์ เป็นนักมวยประเภทจังหวะฝีมือ ชกมวยด้วยความเฉลียวฉลาดและสติปัญญา จนได้รับฉายาจากแฟนมวยว่า "ไอ้เซียน" หรือ "ยอดเซียน" หรือ "ยอดมวยอัจฉริยะ" เคยปะทะฝีมือกับนักมวยชื่อดังร่วมสมัยมาแล้วหลายคน เช่น โอเล่ห์ เกียรติวันเวย์, แก่นศักดิ์ ส.เพลินจิต, "แรมโบ้" พงษ์ศิริ พ.ร่วมฤดี, "ต๋วนเป๋" หนึ่งอุบล ศิษย์เลิศชัย, เรนโบว์ ส.พรานทะเล, วีระพล สหพรหม เป็นต้น จนได้รับการยกย่องว่าเป็นยอดนักมวยไทยที่เก่งที่สุดเมื่อเทียบน้ำหนักกันปอนด์ต่อปอนด์คนหนึ่ง